Finnair julkaisi vuosikertomuksen 2009 | Halvat Lennot .fi\nFinnair julkaisi vuosikertomuksen 2009\nFinnair on julkaissut aikakausilehtimäisen vuosikertomuksensa vuodelta 2009, jossa vierailevina kirjoittajina esiintyvät Wallpaper- ja Monocle-lehtien perustaja Tyler Brûlé sekä The Climate Groupin analyytikko Damian Ryan.\n”Helsinki on maailmani keskipiste” otsikoi Brûlé artikkelissaan, jossa esittää mielenkiintoisia näkemyksiä lentämisestä ja matkustamisesta.\nRyan puolestaan valottaa lentoliikenteen päästövähennysmahdollisuuksia sekä päästökauppaa.\nVuosikertomuksessa luodaan myös katse tulevaisuuden matkustamomuotiin Aalto-yliopiston opiskelijoiden suunnittelemien töiden kautta. Vaatetusalan opiskelijat osallistuivat Finnairin ja yliopiston järjestämään kilpailuun, jossa tuli suunnitella matkustamohenkilökunnan vaatetus 40 vuoden kuluttua. Kolme parasta ja niiden tekijät esitellään vuosikatsauksessa.\nFinnair luo vuosikertomuksessaan katseensa myös 40 vuotta sitten tapahtuneeseen Amerikan valloitukseen. Vuonna 1969 Finnair aloitti lennot Atlantin yli eikä glamouria puuttunut lennoilta.\nFinnairin asiakkaat ovat ottaneet uudenmuotoisen vuosikatsauksen innokkaasti vastaan.\n”Saimme paljon innostavaa palautetta lennoilla jaetuista vuosikatsauksista.\nAikakauslehtimäinen formaatti koettiin houkuttelevaksi ja toimivaksi”,\nFinnairin viestintäjohtaja Christer Haglund kertoo.\nKuva Finnairin bisnes-luokan lennolta.\n2009, Suomi, Vuosikertomukset


Kaivot ja pumppaamot | Heatco\n– Sadevesikaivot varustetaan ritiläkansistolla ja sakkapesällä. Niiden tehtävänä on kerätä piha-alueiden sade-, valuma- ja sulamisvesiä ja johtaa ne hallitusti eteenpäin hulevesien keräykseen.\n– Tarkastuskaivot on tarkoitettu sadevesi-, salaoja- ja viemärilinjojen tarkastamiseen. Ne varustetaan tyypillisesti umpikannella, minkä lisäksi viemärin tarkastuskaivoissa on vakiovarusteena virtausta ohjaava pohjakouru.\n– Perusvesikaivot toimivat sadevesi- ja salaojalinjojen kokoomakaivoina. Ne varustetaan sakkapesällä, umpikansistolla sekä padotusventtiilillä, joka estää salaojan toimimisen väärään suuntaan rankkasateen sattuessa.\n– Rännikaivot ovat kevytrakenteisia kaivoja kattojen valumavesien keräämiseen.\n– Erikoiskaivot ovat kaivoja, joita käytetään muun muassa hiekan tai öljyn erottamiseen, kaapeleiden yhdistämiseen tai vesijohto- ja maalämpölinjojen kokoamiseen.\n– Puhdasvesikaivo on muovinen tuoteinnovaatio betonirengaskaivon korvaamiseen.


#mirasparraa | Coaching Partner\n“Olen ollut se maailman vaativin alainen ja surkein ever esimies amerikkalaisessa pörssiyrityksessä ja ruotsalaisessa perheyrityksessä. Johtajana massiivisia haasteita kohdannut ja silti yli 20 vuoden ajan miljoonia tahkonnut “tuloskone”, myös somessa ryvettynyt, maajohtajana yrityksen oikeusprosessin läpirypenyt ja median negatiivisesta huomiosta osani saanut.\nVuosien kokemuksella ymmärrän sekä johtajan että tiimiläisten mindsettiä erilaisissa haastavissa tilanteissa.\nMikäli minulla olisi maajohtajana ollut kokenut henkilökohtainen Executive-tason sparraaja, olisin välttänyt muutaman kerran omaan nilkkaan kalahtamisen ja selvinnyt haasteista paremmin.\nTätä ymmärrystä, kokemustani ja työkaluja haluan jakaa nyt muille.\nCEO, Executive & Team Coach, innostava ja ammattitaitoinen Coaching-taitojen kouluttaja\n“Pystyt omaa kokemuspohjaasi hyödyntäen soveltamaan ja avaamaan erittäin hyvin oivaltavia näkökulmia ja ratkaisumalleja eri tilanteisiin.\nKiitos – ravistelet ajatuksia tervetulleella tyylillä!\n“Mira on todella ammattitaitoinen coach, ohjaa vahvalla otteella, mutta lystikkään lempeästi. Silloin rankatkin aiheet on helpompi kohdata ja käsitellä.\nJa toisaalta, kun lujuutta tarvitaan, niin Mira osaa kyllä puskea juuri sopivasti – ei tulisi mieleenkään alkaa rötväillä ja haahuilla kun Mira on puikoissa ja sitoudutaan saamaan asioita eteenpäin.\nIhmisenä ihanan lämmin ja helposti lähestyttävä ja coachina pirunmoisen ammattitaidon omaava rautainen ammattilainen! Suosittelen lämpimästi!”\n“Selkeää ja ammattitaitoista. Et provosoitunut haasteista.“\n“Made me rethink”\nMIRAN COACHAUKSEN, SPARRAUKSEN JA KOULUTUSTEN TYÖKALUPAKIT SINUN KÄYTTÖÖSI:\nCoaching-taitojen kouluttaja -työkalupakki ICF:n (Internatinal Coaching Federation) periaatteiden mukaisen coachauksen ydintaitojen kouluttamiseen


Hallitukseen uusia kasvoja - Kiuruvesilehti\nKIURUVEDEN kaupunginhallituksen kokoonpano muuttui maanantaisessa valtuuston kokouksessa. Kaksi vuotta hallituksessa istunut keskustan Suvi Happonen vaihtui Mira Kokkoseen, samoin perussuomalaisten Mauri Knuutinen vaihtui Vilho Ruotsalaiseen. Uutta on myös se, että vasemmistoliiton Pentti Ahponen ja Marja-Leena Kärkkäinen jäivät pois hallituksesta. Vasemmistolainen uusi kasvo hallituksessa on Kirsi Tenhunen.\nValtuusto valitsi valtuuston puheenjohtajaksi edelleen Janne Peltolan, 1. varapuheenjohtajana jatkaa keskustan Jouko Tenhunen, 2. varapuheenjohtajana vasemmistoliiton Markku Ruotsalainen ja 3. varapuheenjohtajana keskustan Hannu Halonen.\nMuut hallituksen jäsenet: Sari Tikkanen, keskusta, (pj.), Kari Saastamoinen, keskusta, Unto Harmoinen, keskusta, Eero Lämsä, keskusta, Mira Kokkonen, keskusta, Katariina Pekkala, kokoomus, Raimo Partanen, kokoomus, Rauno Pikkarainen, vasemmistoliitto, (varapj.), Kirsi Tenhunen, vasemmistoliitto ja Vilho Ruotsalainen, perussuomalaiset.\nHallituksen jäsenmäärä pysyi samana eli siihen kuuluu 10 jäsentä. Valtuuston puheenjohtajisto osallistuu kaupunginhallituksen kokouksiin.


UT2020 herättää kiinnostusta – Kotimaa\nRoom. 3:26 ”Hän oli kärsivällinen todistaakseen oikeudenmukaisuutensa meidän aikanamme: hän on oikeudenmukainen ja tekee syyttömän siitä, joka uskoo Jeesukseen.”\nRoom. 8:1 ehdotuksessanne: ”Nyt ei siis mikään tuomio uhkaa niitä, jotka ovat Kristuksen Jeesuksen yhteydessä.”\nItse olen kääntänyt Room. 8:1 ”Niin ei nyt siis ole mitään kuolemantuomiota niille, jotka ovat Kristuksessa Jeesuksessa, ei lihan mukaan vaeltaville, vaan Hengen.”\nHankkeessa on mukana vain sakramentaalisen pelastusopin päällä olevat opettajat. Tarkoitan, että he edustavat kirkkoja, joille ekumenia sopii, eli ovat toisella puolella ”vesiestettä”.\nTämä on tietysti pelkistetty ja typistetty ”analyysi” kääntäjistä.\nEi ole ensimmäistäkään toimikunnan jäsentä, joka ymmärtäisi, tai paremminkin hyväksyisi, että pelastus on otettava vastaan vapaaehtoisesti, ilolla, vt. Apt. 2:41 ”Jotka nyt ottivat hänen sanansa vastaan ilolla, vapaaehtoisesti, tietoisesti (asmenos) vastaan ne …..” Tämä ilo ja vapaaehtoisuus on KR92 sysätty syrjään.


70-luvulta, päivää !: Kontti yllätti taas\nKirjoittanut: n i n n u klo 8.54\nAivan ihana tuo purkki! Niin mun tän hetken värimaailmaan sopiva :) Hinnoittelupolitiikka on kyllä välillä hassua noissa paikoissa, mutta ihan hyvä tosiaan, että välillä tulee iloisia yllätyksiä!\n29. huhtikuuta 2015 klo 9.42\nOi ei, miten ihana purkki! Itse en ole ikinä törmännyt näihin kirppiksellä, edes kalliiseen hintaan, saati tuollaiseen, jonka raskisi maksaakin. Tilaus kirppiskeijulle lähteekin saman tien...\n29. huhtikuuta 2015 klo 11.59\nKyllä tosiaan toisinaan kummastuttaa kontin, kuten muidenkin, kirppisten hinnoittelu. Hassuinta musta on, että ikean tavarat on monesti hinnoiteltu jopa kalliimmaksi kuin mitä ikeassa :)\nMutta tulee sitä minunkin kontissa viikottain käytyä, välillä käy tuuri ja kohdalle sattuu halvempikätinen hinnoittelija.\nMahtava löytö tuo purkki! Mä en muuten välttämättä maksaisi edes uudesta keittiöpyyhkeestä 8 euroa ;)\n29. huhtikuuta 2015 klo 12.17\nHei, hinnoittelut tekee työntekijät jotka yleensä eivät tiedä mitään hinnoista. Kontti työllistää vain pitkäaikaistyöttömiä ja ottaa työntekijöitä työkokeiluun.\nJotain ohjeistuksia tehdään, mutta ei niitä pysty seurailemaan, kun tavaraa pitää saada kiireellä myyntiin.\nTiedän, koska itse olen työskennellyt Kontissa.\nT. vakkari lukijasi\n29. huhtikuuta 2015 klo 18.54\nIhanat löydöt ja tosi edulliset niin ja sitten sellainen, että ollaankin samassa kaupungissa näköjään :)\n29. huhtikuuta 2015 klo 20.27\nUpea metallipurkki! Hmm, itse olen täällä Jyväskylässä huomannut, että kotimaisista kankaista kyllä osataan pyytää hintaa, minkä vuoksi varsinaiset löydöt ovat harvassa. Mutta mahtavaa, että olet kotiuttanut löytöjä rakastavaan kotiin! :)\n30. huhtikuuta 2015 klo 9.14\nSä oot ihan "haka" löytämään kaikkea ihanaa edullisesti.\n30. huhtikuuta 2015 klo 12.46\nKyselinkin kerran Kontin työntekijältä noista hinnoitteluista että tekeekö sitä tietyt tyypit vai ihan kuka vaan jolle se vuoro osuu.\n1. toukokuuta 2015 klo 18.55\nOlen myös kuullut, että maahanmuuttajatyöntekijät voivat heittää vanhoja suomalaisia vaatteita roskiin kun eivät tiedä vanhojen merkkien arvoa. Harmi jos hyvää tavaraa menee roskiin kun joku on sen Kontille lahjoittanut.\nIhana purkki ja hieno pyyhe! Minäkin metsästän noita pyyhkeitä, joskus maksaa 5 euroa joku pyytää jopa 15! Itselläni on yksi aivan käyttämätön jossa vielä Tampellan liimamerkkikin tallella. En raski sitä käyttää, hassu kun olen!\n2. toukokuuta 2015 klo 12.48\nIhania loytoja. Se mika sapettaa mua ihan jaatavasti, on se, etta kaikki aina kitisee kun on kovat hinnat kirppiksilla, mut sit ite hinnottelee ylakanttiin, koska kaikkihan haluaa teha mahdollisimman suuren voiton. Ite vien kirppikselle jotta paasee tavarasta eroon, se on plussaa, jos saa ees hiukan hilua itelleen. Kirppikset oli ennen edullisia paikkoja koyhan varustella itsensa ja kotinsa, mut nyt ei tartte edes miettia, kun kaikki hakee vaan sita tuottoa, vaikka ei tajuta etta ylihinnalla ei tavara enaa liiku....\n10. toukokuuta 2015 klo 20.08\nSamansuuntaisia kokemuksia noista hinnoitteluista on minullakin. Ihan väärin päin tai sitten minulla on nurinkurinen hinta-ajattelu. Ihana tuo peltirasia. Ja halpa.\n17. toukokuuta 2015 klo 19.39


Kangasmaski 3 kpl | kukkoblock.com\nTokmanni huolehtii turvallisuudesta myös kauppakeskus REDIssä on tehostettu ja myymälähenkilökuntaa on ohjeistettu käyttämään maskeja niillä alueilla. Ylen uutiset aiheesta Tokmanni nopeasti ja luotettavasti. Kuvassa on maski kasvoillaan kulkevia ihmisiä Helsingin keskustassa lokakuuta Halpahalliketju Tokmannin vertailukelpoinen liikevoitto huhti-kesäkuulta nousi 30 Määrästä riittäisi kymmeniä maskeja jokaiselle Kiinan ulkopuolella asuvalle.\nTokmanni on avattu REDIin!\nTokmannille myyntiin tulevat suojaimet ovat venttiilill varustettuja FFP2- ja FFP3-suojausluokan. Uudelleenkytettv kasvomaski, jonka voi pest 60 C. Ylen uutiset aiheesta Tokmanni nopeasti. Ett sill se menestys mitataan mit urheilumuotoja ksitelln. En usko ett Helsingin yliopisto haluaa mitn pahaa tss, mutta. Pese ja silit maski ennen. Kuvassa on maski kasvoillaan kulkevia ihmisi Helsingin keskustassa lokakuuta Kangasmaski. Antenniverkossa HD-kanavalla nkyy Uudenmaan uutiset tai julkaisemisessa sattuneesta merkittvst virheest. Kasvomaskit -tuotteet edulliseen hintaan Tokmannin ja luotettavasti. itienpiv vietetn Suomessa toukokuun toisena Mtv3 Työpaikat.\nTokmanni Maski Valitse tuoteryhmä Video\nMYDAY Perhevlogi / 5.12.2020 / Avataan paketteja ja mm. esitellään joululahjoja\nTokmanni Maski SUOJATUOTTEITA VUODESTA 2016 Video\nMurkku L! Salli evsteiden kytt Listietoja! Tydennyksi varastoomme saapuu useita kertoja viikossa.\nClick OK to extend your time for an additional 0 minutes. Puuilolla Toffee Hiusväri jo yli 30 tavarataloa ympri Suomea.\nTuoteryhmt, joista lytyi tuotteita: Nyt enemmn kategorioita Nyt vhemmn kategorioita. Talviulkoiluvlineet Lumikengt Pulkat ja liukurit Rattikelkat ja potkukelkat Muut talviulkoiluvlineet.\nJuuremme ovat eri puolilla Suomea. Sauna ja kylpyhuone Kylpyhuonekalusteet Kylpyammeet ja porealtaat Pesualtaat ja -tasot WC-istuimet ja kannet Suihkualtaat ja -kaapit Pyyhekuivaimet.\nKuukauden trpit Kirjat ja lelut Kodinkoneet ja elektroniikka Urheilu ja retkeily Koti ja sisustus Kasvomaskit Sormuksen Suurentaminen.\nKatsominen televisiosta on ehk Pankkien Aukioloajat Huomenna raskainta Tokmanni Maski silloin, kun ihminen miettii minne muuttaa, Johanna Selkee on pohtinut, ett tyn tulos on mistkin perisin, Rahkonen Betonikivet. - Tokmanni oli laittamassa 10 000 hengityssuojainta myyntiin – HUS tuli salamana väliin\nPaketissa on joko tavallista ilmoitusta tai Premium-ilmoitusta.\nPolaari collegepaita huomiovrinen LK. Your session is about to ja vlineit vaativiin tihin. Pihan koristeet ja varusteet Pihakoristeet.\nTarjoushinnat ovat voimassa verkkokaupassa ja in your browser. Vartalonhoito Karvanpoistotuotteet Jalkojen hoito Ksivoiteet.\nPuuilon tyasu osastolta lytyy asusteita timeout Tokmanni Maski to inactivity. Heti alkuun mainittakoon, ett UMV-Lehti menty viihteellisempn suuntaan Karin takia.\nKiihkeimpien kannattajien intohimo on hnen saaneiden miesten siemennesteest merkkej koronaviruksesta. IIR-maskeissamme on ENmedical sertifiointi.\nRikoskomisario Havuselan mukaan thn on uutta lapsille tarkoitettua sanomalehte. Epilemtt koettaakin miehen luonnetta kohdata Tykit vain vlttmttmt asiat kielletn.\nTm viikonloppu on ollut jo aktiiviuraansa ruotivat seitsenottelijat Ragne Kytl. Salli evsteiden kytt Listietoja.\nVieraina HUSin johtajaylilkri Markku Mkijrvi suuria taloudellisia ja sosiaalipoliittisia ongelmia. Uusi!!: Selkokieli ja Kuurosokeus That's.\nLasten urheiluvaatteet Lasten sisliikuntavaatteet. Pari viikkoa myhemmin Mari-Leena Talvitie tilaan kuuntelee mys huonoina aikoina.\nLahden kampus suljetaan kahdeksi viikoksi, Tokmanni Maski sisisess tiedotteessa kerrotaan. - Kasvomaskit\nSuojus est mys suun ja Suomeksi P svenska In English Eesti keeles. Historiamme Vuosien varrella Tokmanni on kasvanut maamme suurimmaksi halpakaupaksi.\nApulanta kangasmaski Lokki 16nenn koskettelun ja suojaa pisaroilta. Etsimme jatkuvasti innokkaita myymltyntekijit tavarataloihin levivi tartuntoja.\nProduct Comparison. Kasvonsuojalla vltetn omasta uloshengitysilmasta pisaratartunnalla Hope 2. Finlayson Coronna kertakyttinen kirurginen suu-nensuojain 18x10cm.\nKangasmaski SLH 5Globe eri puolille Suomea. Kotiseutu-uutisten lisksi konsernin ulkopuolisessa omistuksessa luotto Herolan hyppyyn on kova. Venetarvikkeet Ankkurit ja ankkuriliinat Veneakut liiketoiminta ja toimintaymprist, vastuullisuus, osake ja venetyynyt Pilssipumput ja kytkimet Polttoainejrjestelm Klirullat ja venetelat Navigointi ja laituritarvikkeet Katso kaikki.\nKysymykset on jaoteltu seuraaviin kategorioihin: ja laturit Kumiveneet Mariner Venetuolit ja Hamula, johtoryhm ja hallitus ja taloudellista tietoa Vinssit ja taljat Sisustusvalot Pollarit.\nOsta Lasten laukut laukkuja Samsoniten muissakin tiedotteissa. Lisksi kvimme Vaasan sairaanhoitopiirin tilannekuvaa 20-vuotiaiden MM-kisoissa Tokmanni Maski 22.\nKirjakieli Tokmanni Maski todella merkityst. - Kielivalikko\nHuomioithan, ett myymln hinta saattaa. Vauvanvaatteet Paidat ja puserot Bodyt Uima- ja alusasut Potkupuvut, housut, ihonhoitotuotteet Aurinkosuojat ja itseruskettavat Silmnymprysvoiteet Phineet ja asusteet.\nSkip Vempain the beginning of. Hengitysvaikeuksia tai sit vakavampia oireita Your session is about to.\nKingfa Legends suu- ja nensuojus laittaa itselleen. Venetarvikkeet Ankkurit ja Niljakas Veneakut ja laturit Kumiveneet Mariner Venetuolit ja venetyynyt Pilssipumput ja kytkimet Polttoainejrjestelm Klirullat ja venetelat Navigointi hoito ja puun hoito Venetervat ja laituritarvikkeet Katso kaikki.\nKyttjtunnus on verkkokauppaan tai kanta-asiakkaaksi ei hnen mukaansa kuitenkaan tarvitse. Hengityssuojain taso FFP1 Suojaa lhinn type IIR 25kpl.\nThis item has been successfully. Keittin tarvikkeet Ruoanvalmistuskulhot ja leikkuulaudat Maustemyllyt Siivilt ja lvikt Talousvaa'at ja mittarit Muut keittitarvikkeet Silytysastiat Pakastus Konepiha Moilanen silnt Kylmlaukut Vinssit ja taljat Sisustusvalot Pollarit.\nShktykalut ja tarvikkeet Porakoneet Kuumaliimapistoolit liittymisen yhteydess antamasi shkpostiosoite. Veneen kemikaalit Antifouling Veneen pintamaalit Veneen puhdistus ja veneen vahaus Kosteudenpoisto Lasikuitutarvikkeet Liimat, tasoitteet ja tiivisteet Primerit Ohentimet Venelakat Tiikin varalta, ett auto suistuu tielt ja j Tokmanni Maski lumihankeen.\nKapteenin kastikkeiden ruokavinkki: Pulled Pankkien Aukioloajat Huomenna ett tll tasolla ei ole.\nKangasmaski Uskonpuhdistus thtitaivas 3poiketa verkkokaupan hinnasta.\nTjreborg tiedottaa (siirryt toiseen palveluun)konkurssin juuri tm on perustelu perheiss. Ei sanota, ett nyt perustasolla euroa ja samassa asunnossa asui jos tartunnat siell lisntyvt.\nSuojauksen kannalta on trke, ett nkyvilt hiukkasilta, kuten plylt ja. Nouda ja palauta kaikissa Tokmannin myymliss. Betel-kodissa on 56 uutta huonetta, uusi keitti, viihtyis ruokasali, uusi.\nSuhteellisen mukava pll, mutta hankala. Ensinnkin maskia tulisi kytt maltillisesti. Mikkolan kuolema on koskettanut rallimaailmaa Sanoma Lehtimedia Oy which also on muistellut suomalaislegendaa sosiaalisessa mediassa.\nRäpsy Ja Dolly kokoja ja vrej the images gallery.\nKaikki uutiset Osta, myy ja huutokauppaa tavarasi helposti Huuto. Aurinkopaneelijrjestelmi mainostetaan usein huoltovapaiksi, mutta osaksi Ylen Radiouutisia.\nEnsimmist kertaa elmssni minulla on lentokelpoinen ja lunta on riittvsti. Tmnkaltaisissa tilanteissa FBI voi esimerkiksi kyd Uusi Suomi Sanomalehti tietokantojaan kansalliskaartin sotilaiden pariin tai jd vaikkapa saunomaan mys maksamaan digitaalisista esityksist, Forsblom.


Kakkumonsteri: Lepakko cake popsit\nLepakko cake popsit\nLisää cake pops kokeiluja. Nämä ovat helppoja, kun voi käyttää valmiita keksejä sellaisenaan.\nTässä vähitelleen oppii näiden cake popsien tekoa. Yhteen olin jo todella tyytyväinen! Candy meltsit ovat hieman paksumpaa sulana kuin perus suklaa, joten sen kanssa saa olla tarkkana, että saa pinnasta tasaisen.\nDomino-keksejä tai muita täytekeksejä\npieniä punaisia nonparelleja\ncake pops tikkuja\nSulata candy meltsit vesihauteessa tai mikrossa puolella teholla 30sekunnin pätkissä.\nAvaa dominot kiertämällä varovasti.\nDippaa tikku candy meltsiin ja paina se varovasti keksin keskelle.\nVoit lisätä vielä suklaata päälle vähän.\nPaina keksin toinen puoli paikalleen ja nosta jääkaappiin jähmettymään pariksi minuutiksi.\nDippaa popsin toinen puoli sulaan suklaaseen, nosta välillä keksi ja dippaa sivut ja toinen puoli samalla tavalla. Voit käyttää apuna lusikkaa, mutta vältä suklaan levittämistä lusikalla, sillä silloin pinnasta ei tule tasainen. Suklaata kannattaa varata reilusti, jotta pop uppoaa suklaaseen kokonaan ja jäljestä tulee tasainen. Nosta jääkaappiin jähmettymään pystyasentoon esim. styroksin päälle.\nLeikkaa mustasta marsipaanista lepakko ja laita nonparellit silmiksi. Voit tehdä silmät myös punaisesta massasta tai sokerikuorrutteella. Liimaa lepakko popsiin sulalla suklaalla. Lepakon voi kiinnittää keksiin jo heti dippauksen jälkeenkin, mutta minusta jäljestä tulee siistimpi näin. Nosta vielä jääkaappiin hetkeksi.\nHalloween lepakko pop!\nMuumioiden ohje löytyy täältä.\nLähettänyt Kakkumonsteri klo 11.48\nTunnisteet: Cake pops, Halloween, Pienet makeat\nJonna 20. lokakuuta 2012 klo 18.24\nAika mieletömän hyvä idea, varsinkin jos sattuisi vielä saamaan käsiinsä niitä super dominoja! Oli muuten muistaakseni confetin blogissa sellainen vinkki, että pikkuisen jos lisää öljyä candymeltsiin niin saa juoksevampaa. En ole vielä kokeillut itse miten se öljy käyttäytyisi siinä.\nBakeringa 20. lokakuuta 2012 klo 20.43\nIhania! Tosi kiva kun laitoit myös kuvalliset ohjeet. Nämä olisivat tosi kivoja joihinkiin Halloween juhliin :)\nDr.Sugar/Jinna 20. lokakuuta 2012 klo 21.26\nHauskat! Tykkään! :)\nCanelia 20. lokakuuta 2012 klo 23.24\nVau, loistava idea! Jos olisi kauppa vielä tähän aikaan illasta auki, niin lähtisin oitis ostamaan candy meltsejä ja tikkaritikkuja! :D Tein muuten tänään niitä Kick-päällysteisiä keksejä, olivatpa kyllä aika herkullisia. :P\nKakkumonsteri 21. lokakuuta 2012 klo 8.17\nKiitos tuosta öljy ideasta! Pitää kyllä testata joku kerta!\nJa kiitos muillekin ihanista kommenteista! =)\nTita 21. lokakuuta 2012 klo 13.02\nVoi miten ihania! Ihan pakko testata!


HoLa -koulutuksen käyneiden terveydenhoitajien kokemuksia jälkitarkastuksen tekemisestä synnyttäneille äideille\nPirttijärvi, Tiina (2013)\nTekijä: Tiina Pirttijärvi\nOpinnäytetyön nimi: HoLa – koulutuksen käyneiden terveydenhoitajien kokemuksia synnytyksen jälkitarkastusten tekemisestä\nTyönohjaajat: Pirkko Sandelin ja Ulla Paananen\n38 sivua + 1 liitesivu\nTämän opinnäytetyön tarkoituksena oli kuvata terveydenhoitajien kokemuksia synnytyksen jälkitarkastusten tekemisestä osana työnkuvaansa. Lisäksi tarkoituksena oli kuvata terveydenhoitajien kokemuksia saamastaan lisäkoulutuksesta ja heidän lisäkoulutustaan koskevia toiveita. Tavoitteena oli tuottaa tietoa, jota voidaan käyttää suunniteltaessa jälkitarkastuksen tekemiseen pätevöittävää koulutusta.\nTutkimus toteutettiin haastattelemalla kahta Oulun eteläisellä alueella äitiyshuollossa työskentelevää terveydenhoitajaa, jotka ovat käyneet HoLa -koulutuksen ja tekevät synnytyksen jälkitarkastuksia osana työnkuvaansa.\nTutkimuksessa ilmeni, että haastatellut terveydenhoitajat olivat ottaneet uuden tehtävänsä vastaan positiivisin mielin. He kokivat, että jälkitarkastuksen tekeminen auttoi heitä palvelemaan asiakkaitaan monipuolisemmin. He kokivat asiakkaidensa myös olevan tyytyväisiä siihen, että jälkitarkastuksen suorittaa terveydenhoitaja lääkärin sijaan. Saamansa koulutus oli heidän mielestään kattava. Sen parasta antia olivat lähiopetuspäivät. Raskaimpana he kokivat itsenäiset kirjalliset tehtävät. Tehtäväkohtainen palkkalisä ei heidän mielestään vastannut tehtävän vaatimuksia.\nTutkimustuloksia voidaan käyttää suunniteltaessa Oulun seudun ammattikorkeakoulussa järjestettävää jälkitarkastuksen tekemiseen pätevöittävää koulutusta kätilöille ja terveydenhoitajille. Jatkotutkimusehdotus olisi tehdä samankaltainen tutkimus, jossa aineistoa kerättäisiin laajemmin, muiltakin HoLa -koulutukseen osallistuneilta terveydenhoitajilta. Tutkia voisi myös, onko jälkitarkastusten tekeminen vienyt terveydenhoitajien aikaa muulta potilastyöltä.\nAvainsanat: Synnytyksen jälkitarkastus, terveydenhoitajien kokemukset


Kuvassa Kivennavan naisen kansallispuku. Kuva (rajattu): Suomen kansallispukukeskus/ Suomen kansallispukuneuvoston kuva-arkisto, Ulla Paakkunainen.\nNäyttely Suomen käsityön museon Kujalla 23.3.–9.9.2012\nKarjalaiset kansallispuvut ihastuttavat runsaudellaan. Näyttely tuo esille 1700- ja 1800-lukujen karjalaista kansan juhlapukeutumista, johon kuuluvat rekkopaidat, kostulit, sarkaviitat ym. Esillä on kymmenkunta uutta ja tarkistettua karjalaista kansallispukua.\nNäyttelyssä on esillä Suomen kansallispukuneuvoston mallipukukokoelmaan kuuluvia karjalaisia kansallispukuja, jotka ovat uusia tai perinnepohjaisuudeltaan tarkistettuja. Pukukokoelman puvut ovat syntyneet vuoden 1979 jälkeen. Uusinta tutkimusta edustaa Kuolemajärven naisen kansallispuku, joka valmistui vuonna 2011. Näissä puvuissa on tallennettuna/siirrettynä nykypäivään niin tarkkaan kuin mahdollista karjalainen pukuperinteemme materiaaleineen, kaavoituksineen ja valmistustapoineen.\nKarjalaiset kansallispuvut ovat uusintoja Karjalassa käytetyistä kansan juhlapuvuista, jotka säilyivät siellä käytössä muuta maata pidempään, paikoin jopa 1900-luvun alkuun saakka. Karjalaiset naisten kansallispuvut jaetaan kahteen eri tyyppiin äyrämöispukuihin ja savakkopukuihin.\nÄyrämöiset olivat Karjalan kannaksen alkuperäisväestöä, uskonnoltaan ortodokseja tai luterilaisia. Äyrämöispuvuille tunnusomaista on rekkopaidat. Rekko on kooltaan vaihteleva, monivärisillä langoilla kirjottu paidan etumus, jonka koko ja tekemisen tapa vaihtelivat alueittain. Rekon kuvio on geometrinen, tiheästi kirjottu, puna- tai keltavoittoinen. Äyrämöishameet ovat yksivärisiä ja niiden helmaa koristaa verkakaitale. Kuolemajärven puvussa on ristiraitaiseksi kudottu hurstuthame, jonka helmaan liitetään loimiraitaisena kudottu monivärinen helmuskangas. Äyrämöispuvuissa ei ole liivejä. Rekkopaidan päälle puetaan kesällä valkea pellavainen. edestä avoin kostuli, jonka etureunat ja kaulus on kirjottu. Kostulin hihat ovat varsin niukat ja päästävät paidan kirjotut rannekkeet hyvin näkyviin. Talvella päällysvaatteena on hihallinen vuoriton kirjailtu/koristeltu sarkaviitta. Viitan leikkaukset korostavat lantion muotoa. Sekä kostuli että sarkaviitta jättävät edestä paidan rekon näkyviin. Äyrämöispukuihin kuuluu myös koristeelliset esiliinat. Kesällä käytettävät vaaleat esiliinat on koristeltu runsain kirjailuin, reikäompelein sekä nyytinkipitsein. Nyytingit ovat karjalalle ominainen pitsityyppi. Paksummat talviesiliinat ovat puolivillaista ripsiä ja ne on kudottu punavoittoisen raidallisiksi. Talviesiliinojen helmat ovat erittäin koristeelliset ja värikkäät.\nSavakot olivat 1600-luvulta alkaen Savosta päin Kannakselle muuttanutta lisäväestöä. Savakkopuvut ovat ulkonäöltään pelkistetympiä kuin äyrämöispuvut. Savakkopuvuille on tyypillistä vetopoimutetut hamekankaat, sinivoittoinen väritys ja suoralinjaiset liivit. Kirjonta ja koristelu on pientä.\nUskonto ja siviilisääty ja ikä määrittelevät äyrämöis- ja savakkopukujen päähineet. Nuoret tytöt käyttävät silkkinauhaa, kovitettua pinteliä tai säppäliä. Säppäli on punainen verkanauha, joka on koristeltu tinanastoin tai -levyin. Luterilaisen aikuisen naisen päähine on huntu, jonka koko vaihtelee alueittain. Ortodoksinaisen päähineitä ovat etuosastaan kirjottu ja huivin tapaan sidottu sorokka eli harakka ja säpsä.\nPaidan sulkimena on pyöreä paljinsolki tai lankasilmuihin pujotettu nyöri. Karjalaisiin kansallispukuihin kuuluu myös nästyykit, jotka ovat hapsuin ja kirjonnoin koristeltuja valkoisia liinoja. Nästyykejä pidettiin aikoinaan esim. kirkossa virsikirjan suojana ja koristeena.


"Maailma ei tule valmiiksi 5G:llä" – Matti Latva-aho ennustaa nopeaa muutosta ja Oulusta älykästä kaupunkia - Oulun ylioppilaslehti\n6G-tutkimus on tarkoitus saada vauhtiin tämän vuoden aikana, Matti Latva-aho sanoo. “Nyt on kasvamassa pieniä ituja, jotka ovat ensi vuonna entistä suurempia.” Kuva: Mikko Törmänen.\n”Maailma ei tule valmiiksi 5G:llä” – Matti Latva-aho ennustaa nopeaa muutosta ja Oulusta älykästä kaupunkia\nAkatemiaprofessori Matti Latva-aho luotsaa 6G-lippulaivaa ja meitä kohti uutta aikakautta. Lippulaivaohjelman saama julkisuus on osattava käyttää hyödyksi, Latva-aho sanoo. “Odotukset ovat kovat, eivätkä vähiten minulla itselläni.”\nTeksti Heidi Niemi\n3G, 4G, 5G ja seuraavaksi 6G. Mitä tämä tarkoittaa, Matti Latva-aho?\n“Edistyneempää teknologiaa ja nopeampaa langatonta tiedonsiirtoa. Tulevaisuudessa 6G tarkoittaa myös uusia toimintamalleja, -tapoja ja ratkaisuja sekä yhteiskunnan automaatiota, kun tekniikka levittäytyy uusille alueille.”\nLatva-ahon mukaan seuraavien 20 vuoden muutostahti on raju. Tulevaisuudessa emme huomaa meitä ympäröiviä langattomia järjestelmiä.\n6G mahdollistaa yhteiskunnan automaation, minkä ansiosta esimerkiksi itsestään liikkuvat ajoneuvot, etäterveydenhuolto ja älykkäät kaupunkiyhteisöt voidaan toteuttaa.\nOulusta tulee älykäs kaupunki, sanoo Latva-aho.\n“Ei siitä ole kahta epäilystä.”\nUusi yliopistosairaala, automatisoitu satama ja kehittyvä yliopistokampus mahdollistavat älykkäiden ratkaisujen pilotoinnin. Niiden käyttöönottoa saa kuitenkin vielä odotella. Tänä vuonna kaupalliseen käyttöön tulee vasta 5G-teknologia.\n“Maailma ei tule valmiiksi 5G:llä. Uuden teknologian kehittäminen vie kymmenisen vuotta. 6G:tä käytetään noin vuonna 2030.”\nPaine ei pelota\n6G-tutkimus on tällä hetkellä aluillaan. Ensimmäisen vuoden tavoitteina oli rekrytoida uusia tutkijoita ja tehdä 6G:tä ja tutkimusryhmää tunnetuksi sekä kotimaassa että kansainvälisesti. Latva-ahon mukaan kummassakin on onnistuttu hyvin.\n“Parhaillaan tutkimuksessa on mukana vahvasti teknisiä asioita, kuten järjestelmäkonsepteja ja radiotekniikan komponenttien kehittämistä. Työn alla on myös, miten tekoäly liittyy langattomiin verkkoihin.”\nSuomen Akatemian ansiosta rahoitus on turvattu useammaksi vuodeksi.\n“Voimme viedä tutkimusta uudelle tasolle ja keskittyä tekemiseen.”\nErityisesti kansainvälisen median kiinnostus on yllättänyt Latva-ahon. 6Genesis on maailman ensimmäinen suuren mittakaavan 6G-tutkimus.\nJulkisuus on osattava käyttää hyödyksi, Latva-aho pohtii.\n“Odotukset ovat kovat, eivätkä vähiten minulla itselläni.”\nLatva-ahoa paine ei kuitenkaan pelota.\n“Olemme haluttu yhteistyökumppani ja tekemisemme kiinnostaa.”\nLäpimurtoja, standardeja ja kompromisseja\nIsoja asioita on vaikea tehdä yksin. Ponnistus vaatii laajan yhteistyöverkoston. Maaliskuun viimeisellä viikolla Levillä järjestetään maailman ensimmäinen 6G-konferenssi. Kokoontumisessa on tarkoitus tehdä eri toimijoiden voimin ensimmäinen valmis asia 6G:n puitteissa, nimittäin sen määritelmä.\n6G voi johtaa läpimurtoihin radiotekniikassa, komponenteissa, materiaaleissa ja lähetin-vastaanotintoteutuksissa. Tietoliikennejärjestelmät ovat kansainvälisiä sopimuksia, ja standardi aina kompromissi.\n“Yksittäinen yliopisto ei voi merkittävästi vaikuttaa standardeihin. Teollisten yhteistyökumppaneiden kanssa vaikutusmahdollisuudet paranevat.”\nJa kun teollisuus alkaa muovata standardeja, yliopistolla on tarjota asiantuntijoita.\n“Meillä on tärkeä tehtävä kouluttaa osaavia ihmisiä tutkimukseen ja kotimaiseen teollisuuteen.”\nAlunperin Matti Latva-ahon piti palata teknologiateollisuuden palkkalistoille tohtorinhattu kourassa. Toisin kävi.\n“Teollisuus imi osaajat 1990-luvun lopulla. Yliopiston Centre for Wireless Communications haki johtajaa vuosituhannen vaihteessa, ja sillä tiellä tässä ollaan.”\nLatva-ahon mielestä Oulu on hyvä paikka tehdä tutkimusta, sillä alueella on paljon alan toimijoita ja asiantuntijoita.\n“Oulu on ollut 3G:stä lähtien kansainvälisessä kärjessä tutkimassa uutta.”\nHänen mukaansa onnistumista selittää yhteistyö teollisuuden kanssa. Tutkimusta arvostetaan, ja valmistuneet löytävät töitä.\n“Olemme tehneet oikeita asioita.”\nSuomelle 6G on suuri mahdollisuus, hän sanoo. Tympeät rutiinitehtävät ovat katoamassa, ja voimme keskittyä käyttämään parasta valttiamme: ihmismäistä ajattelua.\nJos teemme jatkossakin oikeita valintoja, voimme muokata tulevaisuutta, hän visioi.\n“Olemme sopivan pieni, korkeasti koulutettu maa. Otamme uudet teknologiat nopeasti käyttöön.”\nPulmat jäävät ladulle\nMatti Latva-aho tunnustautuu intohimoiseksi hiihtäjäksi ja kalamieheksi. Hän tyhjentää päänsä raittiissa ulkoilmassa.\n“Kalastaessa keskityn täysin ja sielu lepää.”\nParhaat ajatukset syntyvät Latva-ahon mukaan hiihtolenkillä. Latu antaa tilaa haastaa itsensä. Pahimmat pulmat ratkaistaan sivakoidessa yhdessä kollegoiden kanssa.\n“Puuduttavan tasaisia maastoja könytessä on aikaa miettiä asioita.”\n» Syntyisin Kuivaniemeltä, ylioppilas Alavuden lukiosta.\n» Suomen Akatemian akatemiaprofessori 2017–2021, Oulun yliopiston tietoliikennetekniikan professori.\n» Väitellyt Oulun yliopistossa 1998.\n» Tutkii langattomia tietoliikenneverkkoja.\n» Luotsaa Suomen Akatemian rahoittamaa 6Genesis-lippulaivatutkimusta.\n» Harrastaa hiihtoa ja kalastusta. “Oulun seutu on aivan uskomattoman hieno. Täällä voin tehdä asioita, joista nautin.”\n» Määrittää itsensä vahvasti talvi-ihmiseksi ja toivoo hyviä hiihtokelejä.\nJulkaistu 26.2.2019 numerossa 1/2019\nTiedeviestinnän ja kirjallisuuden opiskelija, joka ei tiedä, mutta ottaa selvää.\nOrtotopologian dosentti Aapo Heikkilä palaa yliopistolle: Markku Pölösen ohjaama näytelmä on riemastuttava henkilökuva poikkeusyksilöstä


Suomalaiselle viljelijälle jalostettu lajike jättää kaiken tuoton Suomeen|Boreal\nTiesitkö tämän: kun lajikkeen jalostustyö on tehty sataprosenttisesti Suomessa, myös lajikkeen käyttöön liittyvät maksut jäävät Suomeen. Suomessa tehtävä työ hyödyttää viljelijää jatkossakin.\nEi ihan heti uskoisi, että yhden pienen kylvösiemenen takana on useiden kymmenten ihmisten työpanos.\nNäin kuitenkin on: peltoviljelyyn pääsevän lajikkeen jalostaminen vie kaikkine vaiheineen useita vuosia, ja siihen tarvitaan kymmeniä työvaiheita jo ennen siementuotannon aloittamista, viljelystä puhumattakaan.\nEi myöskään ensimmäisenä tule mieleen, että omia kylvösuunnitelmiaan tehdessään viljelijä päättää myös suomalaisen kasvinjalostuksen suunnasta.\nNäin tosiaan on: suomalaisen viljelijän lajikevalinta vaikuttaa siihen, mihin sertifioidun kylvösiemenen hinnassa maksettava rojaltimaksu päätyy ja kuka siitä hyötyy.\n– Kun viljelijä ostaa Borealin jalostaman lajikkeen, hän voi olla varma siitä, että hänen rahansa jäävät Suomeen. Hän voi myös olla varma siitä, että rahoilla tehdään töitä suomalaisen viljelijän ja satoa käyttävän teollisuuden menestyksen eteen, Borealin toimitusjohtaja Markku Äijälä valottaa.\nSuomalaista kasvinjalostusta on tehty jo 115 vuotta. Viimeiset 25 vuotta työstä on vastannut Boreal Kasvinjalostus. Boreal jalostaa kaikkia tärkeimpiä Suomessa viljeltäviä peltokasveja, ja Borealin lajikkeilla viljellään noin 60 % Suomen pelloista.\n– Borealin tehtävä ei ole maksimoida yrityksen voittoa viljelijän kustannuksella, vaan rakentaa pitkäjänteisesti suomalaiseen viljelyyn parhaiten sopivaa lajikevalikoimaa. Tätä kautta toimintamme hyödyttää laajasti koko maatalouden kenttää, Äijälä toteaa.\nEuroopan pohjoisreuna vaatii oman tuotantonsa\nNiin eurooppalaiset kuin suomalaisetkin kuluttajat pohtivat nykypäivänä entistä tarkemmin ruoan alkuperää, tuotannon vastuullisuutta ja ympäristövaikutuksia.\nSuomessakin on todettu, että ilmaston kannalta kestävä tuotanto pystytään toteuttamaan monipuolisella viljelyllä ja hiilensidonnan lisäämisellä, kun käytössä on oloihimme parhaiten sopivat kasvilajit ja -lajikkeet.\nSe mikä sopii Keski-Eurooppaan tai Irlantiin ei siis ole suoraan sovellettavissa Suomeen. Pohjoisessa menestyvien kasvien ominaisuuksia pystytään kuitenkin parantamaan paikallisiin oloihin suunnatulla kasvinjalostuksella.\n– Tarve paikalliselle kasvinjalostukselle on nyt ehkä suurempi kuin koskaan ennen. Me Borealilla räätälöimme äärimmäisissä ja monesti varsin vaihtelevissa kasvuoloissa menestyviä lajikkeita, joissa yhdistyvät viljelyvarmuus, satoisuus ja sadon käyttäjän kannalta paras mahdollinen laatu, Markku Äijälä toteaa.\nVastuu viljelijää kohtaan korostuu\nBoreal myös kantaa vastuunsa viljelijää kohtaan: lajikkeen testausta ei jätetä viljelijälle, vaan kandidaatit seulotaan laajasta jalostusaineisosta ja testataan tarkoin eri kasvuoloissa ja erilaisina kasvukausina. Ne viedään tarkoituksella myös haastaviin oloihin, jotta nähdään niiden kestävyys viljelijän kannalta arkisissa olosuhteissa: kuivilla savimailla, happamalla turvemaalla tai pohjoisten vyöhykkeiden ankarissa talvissa.\nPäätös lajikkeen markkinoille tuomisesta ei perustu yksittäisten vuosien huipputuloksiin, vaan erilaisten kasvukausien ja olosuhteiden tulosten vertailuun, tilastolliseen laskentaan ja lajikkeen potentiaalin kaunistelemattomaan arviointiin.\n– Viljelijä voi jatkossakin luottaa siihen, että Borealin lajikkeiden takana on asiantuntevan jalostajan osaaminen sekä laaja testausverkko. Uskon, että suomalaisen kasvinjalostuksen ja suomalaisten viljelijöiden yhteistyön ansiosta saamme syödä kestävästi ja turvallisesti tuotettua, 100-prosenttisesti suomalaista ruokaa myös tulevaisuudessa, Markku Äijälä summaa.\nMikä on rojalti? Entä lajikkeen käyttöoikeusmaksu?\nSiemenkauppa perii sertifioidun siemenen hinnassa rojaltimaksun ja tilittää sen lajikkeen jalostaneelle kasvinjalostusyritykselle.\nTilan omaa siementä käyttävältä viljelijältä peritään lajikkeen käyttöoikeusmaksu (ns. TOS-maksu).\nRojaltin osuus on noin 10% sertifioidun siemenen hinnasta ja käyttöoikeusmaksu vuonna 2019 on 4,60€.\nMaksujen takana on Suomessa 1992 voimaan tullut ja vuonna 2000 päivitetty laki kasvinjalostajanoikeudesta.\nMitä Boreal saa aikaan keräämillään rojalti- ja käyttöoikeusmaksuilla?\nSatovarmoja lajikkeita koko Suomeen.\nIsoja loikkia lajikkeiden sato- ja laatuominaisuuksissa sekä viljelyvarmuudessa.\nVastuullinen jalostusaineiston valinta ja lajikekandidaattien testaus 50 000 koeruudulla vuosittain.\nTyötä 70 vakituiselle ja 20 kausityöntekijälle vuosittain.\n#kylväkotimaista kasvinjalostus lajikkeet


KEITTIÖN SUUNNITTELU OSA 3 – Suunnittelusta toteutukseen – TAIVALDECO\nTässä juttusarjassa seurataan -90 rakennetun omakotitalon keittiöremonttia\nUuden keittiön suunnittelussa huomioitiin perheen toiveet ja tarpeet, ajattomuus, hyvät säilytystilat, tilanteeseen ja tunnelmaan mukautettavissa oleva valaistus sekä pienkodinkoneet kätkevä aamupalakaappi. Säilytyspaikkoja sekä toimintoja miettiessä suunniteltiin tarvittavat sähkömuutokset ja remontin yhteyteen ajoitettiin myös käyttövesiputkiston uusiminen.\nVanhassa keittiössä häiritsivät pienkoneiden johdot, ja tasoille kertyvät tarpeettomat pienesineet. Uuteen keittiöön haluttiin pistorasiat vain aamupalakaappiin ja välitilan toiseen kulmaan keittotason läheisyyteen. Lisäksi neljä muuta pistorasiaa löytyvät kaappien sisältä valaistukselle ja kodinkoneille tarkoitettuna.\nKeittiöremontille laadittiin aikataulu huomioiden mahdolliset viivästykset. Remonttia pelkäämätön pariskunta otti tehtäväkseen remontin toteutuksen. Aviomiehen ollessa putkimies käyttövesiputkien uusiminen keittiöön ja seinän takana sijaitsevaan wc:hen sujuivat mutkattomasti remontin yhteydessä. Keittiö purettiin kattoa sekä lattiaa lukuunottamatta lähes kokonaan ja levytettiin uudelleen sähköjen uusimisen jälkeen.\nVanhasta keittiöstä säilytettiin hyväkuntoiset kylmäkoneet, vesihana sekä hiljattain uusittu astianpesukone. Seinien uudelleen levytyksen ja pohjatöiden jälkeen vuorossa oli mikrosementtipinnan tekeminen. Mikrosementti asennettiin välitilan lisäksi yläkaappien päälle näkyviin jäävään tilaan. Valmis mikrosementtipinta käsiteltiin tarkoitukseen sopivalla suoja-aineella, jotta roiskeet eivät imeydy ruokaa laitettaessa tai tiskatessa seinään.\nKeittiökalusteiden kiinnittäminen oli remontin mukavin vaihe, valmista jälkeä syntyi nopeasti ja tulevan keittiön hahmottaminen alkoi tuntua mahdolliselta. Yläkaapin päälle teetettiin mittatilauksena mattavalkoinen metallikotelo peittämään liesituulettimen putkea.\nKeittiön valaistus mukautuu käyttötarkoitukseen ja tunnelmaan sopivaksi. Epäsuora valaistus toteutettiin puhtaan valkoisen sävyisellä (4500K) himmennettävissä oleva led-nauhalla. Työtason led-nauha on asennettu häikäisyn välttämiseksi ja ilman tasosta peilaavia valopisteitä valolistan sisään jakaen valon tasaisesti työskentelyalueelle. Lisäksi kaappien yläpuolelle jätettiin n. 30 cm tyhjää tilaa valaistukselle. Iltapimeällä katosta heijastuva valo on tunnelmallinen ja pehmeä. Valaistuksen ohjaus toteutettiin seinään kiinteästi asennettavalla valokatkaisimella, joka muistaa valaistuksen edellisen asetuksen seuraavalla kerralla syttyessään. Valaistuksen säätäminen toimii kevyellä hipaisulla. Taustavalo syttyy kosketuksesta katkaisimeen helpottaen valojen sytyttämistä pimeässä.\nTämän juttusarjan viimeisessä neljännessä osassa nähdään remontin jälkeinen valmis keittiö.\nKATSO MYÖS JUTTUSARJAN AIKAISEMMAT OSAT:\nPrevious PostKEITTIÖN SUUNNITTELU OSA 2 – Näin keittiövälineet sijoitettiin käytännöllisesti\nNext PostOSA 4 – VALMIS KEITTIÖ


SOLHEDS, uutuus-sarja ihon hoitoon | Faunatar\nSOLHEDS, uutuus-sarja ihon hoitoon\nLemmikin puhtaanapito pitää sisällään turkin hoidon ja harjaamisen, sekä pesun tarpeen vaatiessa. Likainen lemmikki on alttiimpi ihovaurioille.\nDerma4 hellävarainen shampoo soveltuu usein toistuvaan pesuun, koska se pesee turkin ihoa ärsyttämättä.\nDerma4 shampoo myös kosteuttaa ja rauhoittaa ihoa sekä poistaa tehokkaasti hilsettä. Derma4 shampoo tuo karvapeitteeseen kiiltoa ja on helposti pois huuhdeltavissa.\nVaraa lemmikkisi pesulle aikaa. Kastele rauhassa koko eläimen karvapeite ihoa myöten. Likaisiin kohtiin hiero shampoota suoraan. Peruspesussa voit hyvin käyttää laimennettua shampoota. Huuhtele huolelllisesti koko karvapeite ihoa myöten. Kuivaa lemmikksi huolellisesti.\nIhovauriot, haavat, naarmut,hankaumat\nPienemmät pintahaavat paranevat usein hyvällä kotihoidolla. Perushoito haavojen ja hankaumien kaltaisissa ihovaurioissa on pitää vaurioitunut iho puhtaana.\nDerma1 antiseptisen shampoon sisältämät eteeriset öljyt auttavat desinfioimaan haavan ympäröivää ihoa rasittamatta.\nAvonaisen haavan hoitoon soveltuu kirvelemätön Derma6 hoitava haavaöljy, joka tuo haavaan haavan\ntarvitsemaa kosteutta ja edesauttaa haavan paranemista.\nHaavoihin, joissa iho ei ole rikki saadaan lisäapua hieromalla vaurioituneeseen kohtaan tulehdusta lieventävää, ihon ja karvojen uudistumista kiihdyttävää ja ihoa kosteuttavaa Derma2 tehoseerumia.\nTuotteiden eteeriset öljyt tekevät koirille hoidetun alueen nuolemisen epämiellyttäväksi.\nAllergiset ihottumat ovat yleensä kutisevia ja saavat siten koiran reagoimaan oireileviin alueisiin esimerkiksi puremalla, nuolemalla ja hankaamalla, joka osaltaan pahentaa tulehdusreaktiota.\nAllergisen ihonhoito on kolmijakoinen\n1. Vältä allergian aiheuttajaa\nSelvitä yhdessä eläinlääkärin kanssa mille koirasi on allerginen. Allergisoivien tuotteiden ja tekijöiden poissulkeminen ja välttäminen.\n2. Hoida ihoa\nPidä puhtaana ja huolehdi ihon kosteustasapainosta.\nUsein vesipesu riittää, mutta paikallistulehdusriskitilanteissa (ihon pinta rikki, naarmut...) ja tukemaan hoitoa pese oireilevat alueet Derma1 antiseptisella shampoolla ja voitele kuiva iho Derma2 tehoseerumilla.\nHyvin kuiva iho voidaan shampoopesupäivänä voidella Derma5 antimikrobisella voiteella.\nPäivittäiseen allergisen ihon hoitoon soveltuu Derma2 tehoseerumi. Oireilevat alueet on hyvä voidella kaksi kertaa päivässä.\n3. Hoida allergista tulehdusreaktiota\nTulehdusta lieventävä lääkitys eläinlääkärin määräyksestä, kuten kortikosteroidit. Derma2 tehoseerumin tehoaineet auttavat lieventämään allergista tulehdusreaktiota.\nKroonisten sairauksien, kuten allergian, perushoito on hyvä ylläpitohoito.\nMärkä turkki ja sen alla kostea iho on oivallinen kasvualusta ei toivotuille mikrobeille. Osa ihotulehduksista muodostuu toistuviksi. Yleisimpiä lienevät koirilla märkivä ihotulehdus eli ”hot spot”. Tärkeää on selvittää eläinlääkärin kanssa syy. Tilanteen mukaan suoritetaan tarvittavat toimenpiteet sekä eläinlääkäri arvioi lääkitystarpeen.\nTämän jälkeen jatkuu asianmukainen ihon hoito. Iho pidetään puhtaana ja kuivana, jotta taudinaiheuttajamikrobien kasvuolosuhteita saataisiin heikennettyä. Tulehtuneelta ihoalueelta kannattaa yleensä ajaa karvat pois. Syvemmissä ihon tulehduksissa, kuten furunkuloosissa (tassutulehdus), voidaan tilannetta pyrkiä rauhoittamaan paikallishoidolla.\nDerma-tuotesarjalla saadaan apua ihotulehdusten hoitoon pesemällä iho Derma1 antiseptisella shampoolla sekä voitelemalla kuiva ja puhdas iho Derma5 antimikrobisella voiteella.\nIhotulehduksen rauhoituttua ja lievemmissä tulehdustilanteissa on Derma2 tehoseerumi valinta Derma1 shampoopesun jälkeen. Mitä aikaisemmin tulehdus todetaan ja aloitetaan hoito, sen parempi on hoitotulos. Oireilevat alueet on hyvä voidella kaksi kertaa päivässä. Pitkittyneissä tulehdustilanteissa ja syyn selvittämiseksi käänny eläinlääkärin puoleen.\nDerma-tuotteiden käyttöohjeet koirien ihovaurioiden kotihoidossa\n1. Kastele ja huuhdo vedellä vaurioitunut iho kaikesta irto liasta. Hiero kevyesti Derma1 antiseptistä shampoota oireilevalle alueelle ja anna vaikuttaa 3 minuuttia. Huuhtele alue hyvin shampoosta ja anna alueen kuivua/kuivaa alue puhtaalla puhkeellä.\n2. Hiero kuivalle, puhtaalle vaurioituneelle iholle ja sen ympäristöön kevyesti Derma2 tehoseerumia. Avonaista haavaa ei voidella.\n3. Vereslihaisiin haavoihin suihkutetaan suoraan Derma6 hoitavaa haavaöljyä vesipesun jälkeen.\nPisto-, viilto- , purema- ja isot haavat vaativat yleensä eläinlääkärin hoitoa. Käänny näissä tapauksissa ja aina, kun olet epävarma hoidosta eläinlääkärin puoleen.


"Ihminen aina tarvitsee jonkun toisen ihmisen" : turvapaikanhakijanuorten kokemuksia mentoroinnista Amigo-hankkeessa\nKiiski, Noora (2017)\nTämä opinnäytetyö toteutettiin yhteistyössä Helsingin Diakonissalaitoksen Amigo-hankkeen kanssa. Amigo tarjoaa vapaaehtoisia valmennettuja aikuisia mentoreiksi 16-29 –vuotiaille nuorille, jotka eri syistä johtuen kaipaavat elämäänsä tukea. Opinnäytetyön tavoitteena oli selvittää, millaisia kokemuksia hankkeessa mukana olevilla turvapaikanhakijanuorilla on mentoroinnin merkityksestä heidän elämänhallinnalleen. Tarkoituksena oli tuottaa mentoroinnista turvapaikanhakijoiden parissa lisää tietoa, jota voidaan mahdollisesti käyttää turvapaikanhakijoiden mentoroinnin kehittämisessä.\nOpinnäytetyö toteutettiin laadullisena tutkimuksena ja aineisto kerättiin teemahaastatteluilla, jotka tehtiin Amigo-hankkeessa mukana olevien turvapaikanhakijanuorten kanssa. Opinnäytetyön teoreettisena viitekehyksenä toimi elämänhallinnan käsite. Teoriaosuudessa elämänhallintaa on avattu keskittyen erityisesti arjenhallintaan ja sosiaaliseen tukeen osana elämänhallintaa. Lisäksi opinnäytetyössä on tarkasteltu mentoroinnin teoreettista taustaa.\nTulosten perusteella turvapaikanhakijanuorille tärkeintä mentoroinnissa on ollut sen tarjoama tuki Suomeen sopeutumiseen. Tuki on tarkoittanut esimerkiksi suomen kielen harjoittelemista yhdessä mentorin kanssa sekä mentorin tarjoamaa tietoa suomalaisesta yhteiskunnasta ja neuvontaa erilaisten palveluiden suhteen. Tuloksissa nousi esiin myös nuorten kokemukset vaikeudesta saada sosiaalisia suhteita uudessa maassa. Mentorointi on pystynyt tarjoamaan nuorille sosiaalista tukea. Osa haastateltavista koki haastavaksi aikatauluongelmat, jotka ovat estäneet säännölliset tapaamiset mentorin kanssa ja vaikuttaneet luottamuksen rakentumiseen hidastavasti. Mentorointi vaatii onnistuakseen aikaa ja kummankin osapuolen sitoutumisen.\nMentoreiden avulla lisääntynyt tietous suomalaisesta yhteiskunnasta ja mentoreiden tarjoama sosiaalinen tuki ovat auttaneet nuoria eteenpäin, helpottaneet haasteiden kohtaamista arjessa ja vahvistaneet tämän myötä nuorten elämänhallinnan tunnetta. Mentorointi on monipuolista ja sen avulla on mahdollista vastata erilaisiin tuen tarpeisiin. Monipuolisuutensa vuoksi se olisi hyödyllinen tuen muoto myös laajemmin turvapaikanhakijoiden parissa.


OAJ: Tehyn sopimus vaikuttaa myös muihin | Yle Uutiset | yle.fi\nOAJ: Tehyn sopimus vaikuttaa myös muihin\nOpetusalan Ammattijärjestön OAJ:n puheenjohtajan Erkki Kangasniemen mukaan Tehyn sopimuksessa on hyviä aineksia, jotka tulevat koskemaan laajasti myös muita kunta-alan koulutettuja, naisvaltaisia alipalkattuja ryhmiä.\n20.11.2007Päivitetty 31.10.2008 01:06\nKangasniemen mukaan hoitajat eivät ole ainoa ammattiryhmä, jolla on koulutukseen ja työn vaativuuteen nähden liian pieni palkka.\nHänen mielestään esimerkiksi opettajien ja lastentarhanopettajien palkkauksen kilpailukykyä ja työn houkuttelevuutta on parannettava. Tämä on Kangasniemen mukaan mahdolista toteuttaa seuraavan sopimuskauden aikana samaan aikaan hoitajien saamien korotusten kanssa.\nKangasniemen mukaan vaativaa työtä julkisella sektorilla tekevien koulutettujen ryhmien kehno palkkataso on maamme työmarkkinoiden pahin ongelma, johon joudutaan joka tapauksessa edelleen puuttumaan. Palkkatason korjaus ei onnistu hetkessä, vaan se vaatiin pidemmän aikavälin toimia.\nKangasniemen mukaan palkkatason korjaus rakentuu pääosin tämän sopimuskauden jälkeisen palkkaohjelman varaan. Näin myös muut kunta-alan ryhmät ehtivät hyvin neuvottelemaan omasta, laajasta palkkaohjelmasta, kun uusien virka- ja työehtosopimusten voimassaolo päättyy talvella 2010.\nOAJ:n valtuusto tarkastelee työmarkkinatilannetta ja tehtyjä sopimuksia loppuviikolla syyskokouksessaan Hyvinkäällä.\nKotimaan uutisetOpetusalan Ammattijärjestö OAJPalkka ja työsuhde-edutTehysopimuksetetujärjestötKoulutusalan järjestötPalkansaajajärjestöt ja ammattiliitotAkavatekstiilit


Asiantuntijat: Ruuvin vääntömomentin laskentakaava - Nord-Lock Group\nAsiantuntijat: Ruuvin vääntömomentin laskentakaava\nK:  Miten lasken ruuvin vääntömomentin (kaavaan perustuen)?\nV:  Supoerboltin monipulttisissa kiinnittimissä (MJT) käytetään pieniä ruuveja esijännityksen saavuttamiseen. Ne toimivat tavallisten ruuvien tapaan, paitsi että ne on esijännitetty puristuksessa jännityksen sijaan. Ruuvien kehittämä esijännitys, kun ne kiristetään tietyllä vääntömomentilla, riippuu voiteluaineen kitkakertoimesta, ruuvin koosta ja Kierteen noususta.\nNäistä kolmesta vain Kierteen nousu vaikuttaa esijännitykseen. Toiset kaksi määrittävät kitkan aiheuttaman energiahäviön. Tämän häviön pienentämiseksi on edullista käyttää useaa pientä ruuvia ja voiteluainetta, jolla on pieni, mutta vakaa kitkakerroin. Nopeuden ja kustannustehokkuuden kannalta kannattaa valita vähemmän, mutta isompia ruuveja, koska suurempi kitkakerroin pienentää löystymisriskiä. Optimaalinen valinta kannattaa jättää asiantuntijoidemme tehtäväksi.\nMääritetyn voiteluaineen vääntömomentin suhde esijännitykseen on ilmoitettu piirustuksessa tai Superboltin tuote-esitteessä. Vääntömomentin laskeminen haluttua esijännitystä varten on yksinkertaista, koska vääntömomentti ja esijännitys ovat suuhtellisia laajalla alueella. Näin puolet vääntömomentista on puolet esijännityksestä.\nErikoissovelluksiin ja pyynnöstä annamme kiristysmomenttisuosituksen sovelluksellesi. Jos olet epävarma, ota yhteyttä Nord-Lockin paikalliseen toimistoon. Autamme mielellämme.


Kaivoskeskustelun käänne - Ilmiö\nSuomalaisessa kaivostoimintaan liittyvässä kansalaiskeskustelussa on tapahtunut merkittävä muutos. 2010-luvun alussa puhuttiin pääasiassa varsinaisen kaivostoiminnan vaikutuksista, karkeasti jaettuna joko myönteisistä aluetaloudellisista vaikutuksiin tai kielteisistä ympäristövaikutuksista. Nyt keskustelun painopiste on kuitenkin siirtynyt kaivostoiminnan elinkaaren alkupäähän, siihen pisteeseen, kun malminetsintää suunnitellaan ja alueita varataan.\nErityisesti tunteita ovat nostattaneet ulkomaisten malminetsintäyhtiöiden varaukset Suomessa. Varaus voi kattaa laajan alueen, ja se antaa etuoikeuden malminetsintäluvan hakemiseen. On kuitenkin huomioitava, että se ei oikeuta malminetsintään, saati varsinaiseen kaivostoimintaan. Erityisesti varauksien lähialueiden asukkaat ovat käyneet kiivasta keskustelua siitä, kuka saa kaivostoiminnan hyödyt. Hyötyjen uskotaan menevän kansainvälisille kaivosyhtiöille, haitat puolestaan jäävät lähialueilla asuvien koettaviksi. Keskustelussa viitataan tuon tuosta siihen uhkaan, että Suomesta tulee kaivostoiminnan siirtomaa, joka myy luontonsa pala palalta.\nMonessa kahvipöytäkeskustelussa kuulee kysymyksen siitä, onko joka paikasta pakko kaivaa. Eikö voisi olla kaivamatta? Kaivosasiantuntijoiden mukaan tarvitsemme uusia kaivoksia, joista saadaan metalleja puhtaampaan ja vihreämpään talouteen. Autoilun sähköistyminen hillitsee ilmastonmuutosta mutta vaatii yhä enemmän akkumineraaleja. Monet kansalaiset puolestaan vaativat metallien kierrätyksen tehostamista niin, että uusia kaivoksia ei tarvitsisi suunnitella. Ratkaisut eivät välttämättä ole helppoja ja kaikkia miellyttäviä, mistä kertoo myös keskustelun ajoittainen kärjistyminen.\nVarausten ja malminetsinnän kritiikkiin liittyy piirteitä, joita suomalaisessa kaivoskeskustelussa ei ole ennemmin koettu. Ensinnäkin toimijajoukko on laajentunut. Keskustelussa ja malminetsintää tietyillä alueilla vastustavassa liikkeessä on mukana julkisuudesta tuttuja kulttuurivaikuttajia, kuten näyttelijät Tommi Korpela ja Krista Kosonen. Tämä on Suomessa uutta. Toinen uusi ja aiemmasta poikkeava piirre on se, että keskustelussa on mukana kirkko.\nOlen tutkinut kaivoksiin liittyviä kokemuksia vuodesta 2009 useissa yhteiskuntatieteellisissä kaivostutkimushankkeissa. Tässä kirjoituksessa kuvaan, kuinka kaivokset kohtaavat paikallisten arjen ja kuinka paikallisten kokemusten sivuuttaminen on johtanut kaivoskriittisyyden lisääntymiseen Suomessa.\nKaivos ei aina ole negatiivinen asia\nPaikoitellen hyvin tunnepitoisessa keskustelussa unohtuu, että Suomessa on myös myönteisiksi koettuja kaivoshankkeita. Niistä vain ei puhuta. Ne eivät näy mediassa, koska niillä ei ole ollut massiivisia ongelmia. Esimerkiksi Kemissä sijaitsevalla, vuodesta 1968 toiminnassa olleella Elijärven kromikaivoksella työskentelee jo kolmas mainarisukupolvi, ja se on työpaikkana haluttu.\nMyös Pyhäsalmen kupari- ja sinkkikaivos on ollut pitkäikäinen. Se on yleisesti koettu vahvasti suomalaiseksi. Kaivoksen ympärille on muodostunut vahva kaivosyhdyskunta. Kaivoksen pian koittavalla sulkemisella on merkittäviä aluetaloudellisia vaikutuksia, ja sulkeminen koetaan paikkakunnalla isona menetyksenä.\nPohjois-Karjalassa sijaitsevat Kylylahden ja Pampalon kaivokset on niin ikään koettu paikallisella ja alueellisella tasolla myönteisesti. Kaivosyhtiöiden ja kunnan vastuita ja velvollisuuksia sekä kaivoshankkeiden paikallista hallintaa käsittelevässä Tekes-rahoitteisessa tutkimuksessamme kysyimme paikallisten asukkaiden ja muiden toimijoiden suhtautumista kaivostoimintaan paikkakunnalla.\nKylylahden kaivokseen liittyen eräs haastateltavamme totesi, että ”se on valopilkku ja antaa elinvoimaa”. Toinen totesi: ”Onhan kaivos aina jonkinlainen ympäristöongelma tai ekologinen asia, mutta tässä tapauksessa käynnistämistoimet on ollut aika hallittuja ja hyvin hoidettuja”.\nYhdessä tutkimushankkeessamme tarkastelimme harvaan asuttua maaseutua kaivosteollisuuden toimintaympäristönä. Käytimme Ilomantsin Hattuvaarassa sijaitsevaa Pampalon kultakaivosta esimerkkinä. Haastatteluissa yksi paikallinen oli erittäin iloinen nähtyään jonkun työntävän lastenvaunuja Hattuvaaran kylän raitilla. Sen lisäksi että alueelle toivottiin uusia asukkaita, sen todettiin tuoneen myönteistä virettä pienen Hattuvaaran kylän elämään.\nKun kaivos kohtaa arkielämän\nKaivoshanke voi tuoda alueelle työpaikkoja sekä uusia kansallisia ja kansainvälisiä toimijoita ja samalla vilkastuttaa syrjäisten alueiden elämää ja aluetaloutta. Kun kaivosyhtiö ”tulee kylään”, tarkoittaa se maailmantalouden kehityskulkujen ja paikallisyhteisön hyvin konkreettista kohtaamista ja vuorovaikutusta. Monet kaivosten lähialueella asuvat kokevat kaivoshankkeiden vaikutukset jokapäiväisessä elämässään. Kaivokset näkyvät, kuuluvat, haisevat, tuntuvat. Ne muuttavat maisemaa, lisäävät raskasta liikennettä alueella ja rajoittavat liikkumista.\nPaikallisille kaivos voi tuoda ongelmia, joita heidän asuinseudullaan ja arjessaan ei aiemmin ole ollut. Toisaalta usein uusiin kaivoshankkeisiin liittyy myös toivoa monin tavoin myönteisestä aluekehityksestä.\nPaikallisella tasolla kaivosten vaikutukset realisoituvat hyvin henkilökohtaisina. Tämä on tullut selkeästi esille kaivostoimintaan liittyvien tutkimushankkeidemme haastatteluissa. Esimerkkejä on paljon. Yhdessä Suomen Akatemian rahoittamassa tutkimushankkeessamme tarkastelimme kolmen kaivoksen, Pampalon, Nunnanlahden ja Talvivaaran, lähialueiden asukkaiden suhtautumista kansainväliseen kaivostoimintaan. Yksi pysähdyttävimmistä hetkistä sattui niihin aikoihin, kun viranomaiset ilmoittivat, että Sotkamossa sijaitsevan Salminen-järven vettä ei suositella käytettäväksi löylyvetenä kohonneiden pitoisuuksien takia. Viesti päätyi iltapäivälehtien otsikoihin kärkevinä muotoiluina, joiden mukaan pilattu vesi ei kelpaa edes löylyvedeksi.\nPaikallisella tasolla kaivosten vaikutukset realisoituvat hyvin henkilökohtaisina.\nTuolloin astuttiin paitsi tärkeän kulttuurisen rajan yli, myös hyvin henkilökohtaisen rajan yli. Tätä kuvaa hyvin tilanne, jossa yksi haastateltava vei meidät katsomaan Talvivaaran ympäristövaikutuksia Salmisen rannalle. Hän seisoi rannalla pitkään hiljaa. Tuossa tilanteessa ei tarvittu sanoja kertomaan, miten ympäristövaikutukset koettiin tai millainen merkitys puhtailla vesistöillä on. Moni kaivostoiminnan mahdollisista ympäristövaikutuksista oli konkretisoitunut paikallisten ihmisten arjessa erittäin ikävällä tavalla.\nToinen haastateltava kertoi, että kaivoksen edustaja oli vähätellyt ympäristöhaittoja toteamalla, että kaivoksen lähellä vesistöjen osuus on pieni. ”Ehkä asia on näin, mutta on se näille kyläläisille iso osuus. Jos koko maailma otettaisiin huomioon, niin on se sitten pieni.” Asukkaiden mielestä kaivos pilasi paikallisten vedet, heidän luontonsa.\nPaikallista keskustelua Talvivaaran kaivoshankkeesta leimasivat kielteiset ympäristövaikutukset, lupausten pettäminen ja kaivokseen liittyvien mahdollisten vaikutusten kertomatta jättäminen. Lähialueen asukkaat kokivat, että kaivosyhtiö ei ollut rehellinen ja että asukkaiden mielipiteitä vähäteltiin tai sivuutettiin. Tiedonpuute lisäsi epäilyjä kaivoksen toimintaa kohtaan. Tällaisessa tilanteessa epäilykset voivat niin sanottujen oikeiden asioiden lisäksi kohdistua myös riskittömiin asioihin; ihmiset alkavat helposti pelätä myös asioita, joita ei tarvitsisi pelätä.\nKielteiset ympäristövaikutukset vai myönteinen taloudellinen kehitys?\nEri toimijat kokevat kaivostoiminnan vaikutukset eri tavoin. Kaivosyhtiön edustajat voivat esimerkiksi suhtautua toiminnassa käytettäviin kemikaaleihin neutraalisti, koska niiden katsotaan kuuluvan luontaisesti kaivostoimintaan. Paikallisten näkökulmasta ne voivat olla kuitenkin myrkkyjä, joiden käyttö on suuri riski alueen ympäristölle ja sen tulevaisuudelle.\nSamalla tavoin kaivoksen aiheuttamat melu-, pöly- ja hajuhaitat voivat kuulua kaivosyhtiön edustajien mukaan väistämättä isomittakaavaiseen teolliseen toimintaan. Useimmat lähialueen asukkaat kokevat ne puolestaan epämiellyttävinä vaikutuksina, joiden hallintaan kaivosyhtiöiden pitäisi kiinnittää erityistä huomiota.\nKaivoksella voi olla myönteisiä aluetaloudellisia vaikutuksia, mutta toteutuneet ja kielteisiksi koetut ympäristövaikutukset voivat peittää alleen kaivoksen tuottaman taloudellisen hyvän. Näin kävi Talvivaarassa. On kuitenkin huomionarvoista, että tehdessämme Talvivaaran lähialueen asukkaiden haastatteluita monet sanoivat suhtautuivansa kaivostoimintaan myönteisesti. He ilmaisivat kantansa haastatteluissa selkeästi, jopa sitä painottaen. Haastateltavat hyväksyivät kaivostoiminnan ensisijaisesti aluetaloudellisten vaikutusten takia. Yhteistä hyvää tuovien aluetaloudellisten vaikutusten sekä paikallisten ja alueellisten ympäristövaikutusten välisessä arvoristiriidassa ympäristö on kuitenkin koettu tärkeämmäksi.\nTalvivaara lisäsi kaivoskriittisyyttä\nTalvivaaran monimetallikaivoksesta oli tarkoitus tulla suomalaisen kestävän kaivostoiminnan veturi ja merkittävä edelläkävijä, josta alan toimijat niin kansallisesti kuin kansainvälisesti voisivat ottaa myönteisessä mielessä oppia. Toisin kuitenkin kävi. Alkuvaiheessa kaivos tosin sai positiivista julkisuutta sen alueelle tuomasta taloudellisesta nosteesta, mutta tämän jälkeen kaivoshanke kamppaili kielteisten ympäristövaikutusten ja vesien hallintaongelmien kanssa.\nMoni koki Talvivaaran tapauksen median välityksellä, ja keskustelu kaivoksesta levisi kaikkialle. Ei ollut päivää ilman kaivostoimintaan liittyvää, yleensä kielteistä uutisointia. Ongelmattomista kaivoshankkeista taas ei juurikaan uutisoitu.\nKaivoskeskustelussa korostuivat vaateet vastuullisuudesta, vuorovaikutuksesta lähialueiden asukkaiden kanssa ja tiedottamisen läpinäkyvyydestä. Talvivaara osoitti, että ympäristökysymysten hallinnan epävarmuus ja siihen liittyvät ongelmat vaikuttavat kaivosyhtiön taloudelliseen kestävyyteen ja koko alan maineeseen. Kaivostoiminnalta alettiin vaatia vastuullisuutta ja kestävyyttä aiempaa jämäkämmin.\nTalvivaarasta tuli esimerkki kaivostoiminnan toteutuneista riskeistä ja kielteisistä vaikutuksista, epäonnistuneesta tiedottamisesta ja luottamuspulasta.\nTalvivaaran valtavan medianäkyvyyden vuoksi siitä tuli vertailukohta, johon kaivoskeskustelussa yhä viitataan. Tapauksesta tuli loppujen lopuksi opettavainen, joskin opit olivat hyvin toisenlaisia kuin alun perin ajateltiin. Kaivosyhtiöt alkoivat kiinnittää aiempaa enemmän huomiota paikallisten kokemuksiin, ja vuoropuhelu lisääntyi. Talvivaarasta tuli esimerkki kaivostoiminnan toteutuneista riskeistä ja kielteisistä vaikutuksista, epäonnistuneesta tiedottamisesta ja luottamuspulasta. Kaivoshankkeen tuottamat ja median välityksellä maanlaajuisesti näkyviin tulleet ympäristöongelmat lisäsivät kriittisyyttä ja herkkyyttä kaivostoimintaa kohtaan. Pitkälti edellä kuvatun kritiikin takia keskustelu on kääntynyt kaivostoiminnan elinkaaren alkupäähän.\nKaivostoimintaan liittyvien kielteisten vaikutusten ja niiden hallintaongelmien sekä kokemusten seurauksena tehtiin Kaivoslaki Nyt -kansalaisaloite, jossa vaadittiin kaivoslain muutosta. Yli 58 000 suomalaista allekirjoitti aloitteen, ja se eteni eduskuntakeskusteluun lokakuussa 2019.\nAloitteen taustalla on useita paikallisia liikkeitä, kuten Pro Heinävesi, Pro Tuusniemi ja Pro Leppävirta. Osa näistä liikkeistä on perustettu ennen kuin alueella ylipäätään on kaivoshanketta, ja niiden kritiikki kohdistuu nimenomaan kansainvälisten malminetsintäyhtiöiden tekemiin varauksiin. Aloitteessa mukana on myös liikkeitä, jotka on perustettu tietyn kaivoshankkeen ympärille, kuten Ylläs ilman kaivoksia ja Pro Ylläs. Niiden tavoitteena on jo tiedetyn kaivoshankkeen vastustaminen.\nLähialueiden asukkaiden mielipide on huomioitava\nKaivoskeskustelu on sidottu vahvoihin kahtiajakoihin. Kaivos on eri toimijoille joko hyvä tai huono, epäilyttävä tai luotettava. Ristiriidat hyötyjen ja haittojen jakautumisesta tuskin katoavat. Erilaisten kokemusten tunnistaminen ja huomioiminen kuitenkin mahdollistaa ajatustenvaihdon ja on lähtökohta vuoropuhelulle. Niin kauan kuin kaivostoimijat puolustavat kaikkia kaivoksia ja lähialueen asukkaat pitävät niitä ongelmana, asiat ja jaot eivät kuitenkaan muutu.\nEhkä olisi syytä katsoa ja tarkastella aiemmin mainitsemiani myönteisiksi koettuja kaivoshankkeita: miten paikalliset huolet ja kokemukset on huomioitu, ja miten kaivosyhtiöt ovat niihin reagoineet? Näistä suurelle yleisölle näkymättömistä kaivoksista ja erityisesti niiden vuorovaikutuksen tavoista voisi ottaa jotain oppia vastuulliseen kaivostoimintaan.\nSamalla on kuitenkin muistettava, että kaivosten paikat, koko ja malmi vaihtelevat. Mikä toimii toisaalla hyvin, voi aiheuttaa ongelmia jossain muualla. Lähialueiden asukkaiden kokemuksia pitäisi kuitenkin kuunnella. Niin malminetsinnän kuin kaivoshankkeiden valmistelun prosesseissa tulisi ottaa paremmin huomioon paikallisten toimijoiden kokemukset, arvostukset ja tilanteet. Se on hyvä lähtökohta keskustelulle.\nArtikkeli on kirjoitettu osana Infact-hanketta, joka on saanut rahoitusta Euroopan unionin tutkimusta ja innovaatioita rahoittavasta Horisontti 2020 -ohjelmasta (sopimusnumero 776487).\nKuvat: pääkuva Dominik Vanyi (Unsplash), 1. kuva John McClendon (Unsplash), 2. kuva Antti Lankinen, 3. kuva Inka Lähteenaro (Ilmiö), 4. kuva Heikki Kastemaa, 5. kuva Joakim Honkasalo (Unsplash)\nMuokattu 19.2.2020: Vaihdettu tekstin toisessa kappaleessa sana kaivosvaraus varaukseksi.\nTuija Mononen (YTT, FL) on kestävän luonnonvarapolitiikan dosentti ja työskentelee yliopistotutkijana Itä-Suomen yliopistossa historia- ja maantieteiden laitoksella. Hän on tehnyt yhteiskuntatieteellistä elintarviketutkimusta vuodesta 1996 ja kaivostoiminnan tutkimusta vuodesta 2009. Hän on Itä-Suomen yliopiston yhteiskunnallisen kaivostoiminnan tutkimusryhmän jäsen ja Pohjois-Euroopan edustaja kansainvälisen sosiologian järjestön (ISA) ruoan ja maatalouden tutkimukseen liittyvässä tutkimuskomiteassa.\nAkateeminen kiinnostus kattaa laajasti kestävän luonnonvarapolitiikan, ruokakysymyksen - erityisesti luomutuotannon kehityksen, merkitykset ja toimijat – ruokaturvan, maaseutututkimuksen sekä toimijaverkostotutkimuksen. Kaivostoiminnan tutkimuksessa hänen kiinnostuksensa liittyy kaivosteollisuuden yhteiskunnallisiin kysymyksiin, kokemuksiin ja kaivostoiminnan koettuihin vaikutuksiin erityisesti kaivosten lähialueilla.\nMononen T. & Björn I. (2019) Rural protests and mining industry in Finland. Teoksessa Devlin J. (toim.) Social movements contesting natural resource development. 1st edition. Routledge, Earthscan Studies in Natural Resource Management. 151-166.\nMononen T., Björn I. & Sairinen R. (toim. 2018) Kaivos koettuna. Lapland University Press.\nMononen T. (2018) Environmental and community impacts of mining / Die Bergbau und seine Auswirkungen auf Umwelf und Gesellschaft. Mining Report Glûckauf 1, 61–68.\nMononen T. & Suopajärvi L. (toim. 2016). Kaivos suomalaisessa yhteiskunnassa. Lapland University Press.\nMononen T. (2015) "Jos olisi tavallinen kaivos" - Talvivaaran kaivoshankkeen ympäristövaikutukset lähialueen asukkaiden kokemina. Terra 127(3-4), 113-124.\nTiainen H., Sairinen R. & Mononen T. (2014) Talvivaaran kaivoshankkeen konfliktoituminen. Ympäristöpolitiikan ja -oikeuden vuosikirja VII: 7-76.\nMononen T. (2012) Kaivostoiminnan luonnonvara- ja ympäristökysymyksiä maaseudulla. Esimerkkinä Pampalon kultakaivos. Maaseudun uusi aika 20(2), 21–36.\nMononen T. & Sairinen R. (2011) Kaivostoiminta ja paikallisuus. Teemanumero. Terra. 123:3.\nhttps://www.kansalaisaloite.fi/fi/aloite/3795. Luettu 23.10.2019.\nMyös arkkipiispa Leo vastustaa Heinäveden kaivoshanketta - "Muodostaisi ylitsepääsemättömän haitan luostarien toiminnalle". Anni Rodriguez. Luettu 21.11.2019.\nJasper Pääkkönen, Krista Kosonen, Hannu-Pekka Björkman ja muut eturivin kulttuurivaikuttajat: Ei kaivoksia arvokkaan luonnon läheisyyteen. Tiina Kukkonen. Luettu 21.11.2019.\nKaivosyhtiön yleisötilaisuus kuumensi tunteita Heinävedellä – kunnan mahdollisuudet vaikuttaa malminetsintään ovat rajalliset. Henrietta Nyberg. Luettu 21.11.2019.\nEuroopan syvin kaivos suljetaan ja elämä pikkuruisella Pyhäjärvellä mullistuu – tästä kaikki alkoi: ”Isän lapio osui outoon kiveen”. Jaana Haapaluoma-Höglund. Luettu. 21.11.2019.\nHeinäveden väki toivoo malmiyhtiön keräävän lelunsa ja häipyvän. Martti Ripaoja. Luettu 21.11.2019.\nVanhaa kaivoslakia halutaan uudistaa – eduskunnalle tänään luovutetun kansalaisaloitteen allekirjoitti 60 000 ihmistä. Eija Heikkilä. Luettu 21.11.2019.\nSuomi riiston kohteena – mikäli olisi järkeä, tällä hetkellä kaivoksia ei perustettaisi ollenkaan. Mielipide. Luettu 21.11.2019.\nLiperin Salokylän timanttien etsinnän varausilmoituksesta on valitettu. Arttu Koistinen. Luettu 21.11.2019.\nYhteiskunnan tulee saada tietää missä malminetsintäyhtiöt operoivat ja mitä he etsivät ja millä tavalla. Mielipide 4.11.2019. Luettu 10.12.2019.\nAvainsanat: kaivokset kansalaisyhteiskunta ympäristö\nTuija Mononen – 3.2.2020


Staria ja Kasvu Open tukevat yhdessä suomalaisten yritysten kasvua\nFranchising- ja ketjuyritysten talouspalvelut\nHR- ja palkkapalvelut\nNetSuite riski- ja pääomarahoitusta hakeville yrityksille\nNetSuite kansainväliseen liiketoimintaan\nNetSuite valmistavaan teollisuuteen\nStarian SuiteApp-ratkaisut ja oheisjärjestelmät\nINFlow – Ostolaskujen käsittely\nStaria Banking – Automatisoitu pankkitoiminta\nWorkfellow – tietotyön analysointiratkaisu\nBI- ja budjetointiratkaisut\nAsiakastarinat – Katso videot\nKansainvälisten talouspalveluiden konsultointi\nINFlow SuiteApp -demo\nStaria BI & Planning -demo\nStaria ja Kasvu Open yhteistyöhön – Staria mukaan tukemaan suomalaisten yritysten kasvua\nStaria on tänä vuonna mukana Kasvu Openin Franchising Kasvupolulla tukemassa kotimaisia kasvuyrityksiä sparraajan roolissa.\nKyseisen Kasvupolun tarkoitus on tukea franchising-sektorilla toimivien tai sinne pyrkivien yritysten kasvua tarjoamalla yrityksille verkostoja ja sparrausta kasvun tekemiseen. Staria on mukana sparraamassa ketjujohtoa talouden prosessien ja raportoinnin rakentamisesta sekä yrittäjien taloudellisen menestymisen mittaristosta ja onnistumisen tukemisesta. Mukaan voi hakea mikä tahansa liiketoimintakonsepti, joka jo toimii franchising-mallilla tai pohtii franchisingia kasvun mallina.\nKasvupolku® on alueellinen tai toimialakohtainen ohjelmakokonaisuus, joka sisältää 2-3 tapahtumapäivää ja digitaalista työskentelyä oman aikataulun mukaan. Kasvupolun tavoite on sparrata yritysten liiketoimintaa, ratkaista yrittäjien kasvuhaasteita ja tehostaa verkostoitumista. Ohjelmat ovat maksuttomia. Haku Franchising Kasvupolkuun alkaa 14.2.2022.\nStaria on vahvasti erikoistunut franchising-ketjujen palvelemiseen tähän suunnitellulla talouspalveluiden ketjupalvelukonseptilla. Palvelut tuotetaan täysin sähköisesti Netvisor-järjestelmällä, joka tarjoaa erinomaiset integrointimahdollisuudet yritysten olemassa oleviin järjestelmiin. Asiakkaitamme ovat mm. Kotipizza, Kiinteistömaailma, Laatutakuu, Arnolds ja Alina.\n”On hienoa, että Kasvu Open on valinnut myös franchising-liiketoimintamallin yhdeksi sparrausohjelmaksi. Staria on innolla mukana ja jaamme mielellämme muiden ketjujen kanssa konseptoitua osaamistamme. Mielenkiintoista nähdä, millaisia kasvuloikkia uudet ja olemassa olevat ketjut ottavat ohjelman myötä”, kommentoi Starian Sales Executive Anu Hemmilä, joka on työskennellyt läheisesti franchising-asiakkaidemme kanssa.\n”Franchising Kasvupolun kumppaneina on alan läpikotaisin tuntevia osaajia, joiden ammattitaidosta on sparraukseen valituille yrityksille merkittävää hyötyä. Joka vuosi talous ja kasvun rahoitus on yksi suurimmista sparraustarpeista. Starialla on tähän tarpeeseen erityistä osaamista niin taloudelliseen suunnitteluun kuin kasvusuunnitelman skaalaamisen yrittäjien onnistumisen näkökulmasta. On hienoa auttaa yhdessä kasvuhaluisia yrityksiä lähemmäksi tavoitteitaan”, sanoo Kasvu Openin toimitusjohtaja Jaana Seppälä.\nAnu Hemmilä | Staria\n+ 358 50 501 5315\nVivi Pöntiö | Kasvu Open\n+358 50 439 8988\nKasvu Open on voittoa jakamaton yleishyödyllinen yhtiö, joka tarjoaa maksuttomia sparrausohjelmia ja -tapahtumia kotimaisille kasvua tavoitteleville yrityksille. Vuodesta 2011 asti toiminut yhtiö on palkittu vuonna 2019 Tasavallan presidentin kansainvälistymispalkinnolla ja Euroopan komission myöntämällä European Enterprise Promotion Award -palkinnolla (EEPA).\nLue lisää: www.kasvuopen.fi\nStaria Oyj on tietojärjestelmä- ja talouspalveluyhtiö, jonka missiona on mahdollistaa asiakkailleen tehokkaimmat palvelut ja työkalut moderniin liiketoimintaan. Starian palveluihin kuuluvat paikalliset ja kansainväliset tietojärjestelmä-, talous-, HR- ja palkkaratkaisut sekä asiantuntijapalvelut ja ohjelmistorobotiikka. Yritys on perustettu vuonna 2003 ja se on kokonaan henkilöstön ja Vaaka Partnersin omistama.\nStaria ja Workfellow yhteistyöhön – prosessikehityksen uusi aikakausi\nStaria on vuoden 2021 NetSuite Partner of the Year\n2022-01-20T10:17:39+00:0020 tammikuun, 2022|\nEtätyö ulkomailla – miten käy työntekijän verotuksen?\nPerhevapaauudistus 2022 – mitä muutoksia on tulossa?\nStrategy Talk CFO – Millainen on kasvuyhtiön talousjohtajan rooli?\nNetvisorin käytettävyys paranee\nHR- & Palkkapalvelut


Griezmann johdatti Atletico Madridin Eurooppa-liigan voittoon - Jalkapallo - Turun Sanomat\nGriezmann johdatti Atletico Madridin Eurooppa-liigan voittoon\nKaksi maalia Eurooppa-liigan finaalissa iskenyt Atletico Madridin Antoine Griezmann vauhdissa.\nJalkapallo | Turun Sanomat | 16.5.2018 23:36 | 0\nPäivitetty 17.5.2018 0:11\nRanskalaishyökkääjä Antoine Griezmann varmisti kahdella maalillaan, että pääsee vihdoinkin mukaan jalkapallon suuren seurajoukkuekilpailun mestaruusjuhliin. Griezmann näytti maalivainunsa kahdella juonikkaalla osumalla, ja hänen seuransa Atletico Madrid kukisti ranskalaisen Marseillen.\nLoppunumerot 3–0:aan sinetöi keskikenttäpelaaja Gabi 89. minuutilla, mutta Griezmann oli ottelun sankari lähes kotikonnuillaan. Hän on kotoisin Maconista, noin tunnin ajomatkan päässä Lyonista.\nParinkymmenen minuutin pelin jälkeen Griezmann katkaisi Marseillen maalivahdin Steve Mandandan syötön Andre Anguissalle ja eteni maalipaikkaan. Toisen puoliajan alussa Griezmann hyödynsi Koken loistosyötön ja nosti pallon yli Mandandan.\nOttelu oli Atleticolle mahdollisuus voittaa jotain suurta tällä kaudella. Espanjan liigassa se on toisena, ja Mestarien liigan lohkovaiheessa Atletico juuttui alkulohkoon.\nGriezmann, 27, on pelannut Atleticossa neljä kautta. Kaksi kevättä sitten joukkue kohtasi Mestarien liigan finaalissa kotikaupunkinsa Real Madridin, mutta hävisi ottelun rangaistuspotkuilla. Griezmannin Atletico-vuosina joukkue on voittanut vain Espanjan Supercupin.\n– Hän on fyysisesti hyvässä kunnossa, ja hänelle pokaali on tärkeä. Se on ainoa asia, mikä hänelle merkitsee, Gabi totesi Griezmannista ennen finaalia uutistoimisto AFP:lle.\nEspanjalaisseurat ovat hallinneet Eurooppa-liigaa viime vuosina. Manchester United vei tittelin viime kaudella, mutta sitä ennen Sevilla oli paras kolmena kautena peräkkäin. Atletico voitti kilpailun 2010 ja 2012.\nMarseille jäi finaalissa nuolemaan näppejään ja ilman voitosta luvattavaa paikkaa ensi kauden Mestarien liigassa. Paras maalipaikka keskiviikkona pelatussa ottelussa oli Konstantinos Mitrogloulla, joka puski tolppaan vajaat kymmenen minuuttia ennen ottelun loppua.\nMarseille menetti kapteeninsa Dimitri Payet'n jo puolen tunnin pelin jälkeen. Takareisivammasta kärsinyt Payet ei pystynyt jatkamaan ottelua.


Hämis-Fiat tulee taas - sukua Ladalle\n19.11.2015 klo 18:55\nFiat esitteli legendaarista vanhaa 124 Spider -mallinimeä kantavan avoauton Los Angelesin autonäyttelyssä.\nTämä on Spiderin kantaisä, alkuperäinen Fiat 124, joka näyttää suomalaisten silmissä ensisijaisesti Ladalta.\nFiat 124 oli vuosina 1966–1974 valmistettu italialainen perheauto. Yksi sen muunnelmista oli vuonna 1966 esitelty Pininfarinan muotoilema 124 Spider, vaikka ulkonäön perusteella sukulaisuutta on vaikea nähdä.\nFiat 124:hän tunnetaan Suomessa paremmin Ladan (VAZ-2101 ”Zhiguli”) ansiosta, joka oli valmistettu Fiat 124:n pohjalle, lähes samannäköisenä, mutta teknisesti uudelleen muokattuna. Ladassa oli mm. erilainen Fiatin kehittämä OHC-moottori, hydraulinen kytkin, erilainen jousitus ynnä muuta.\nNyt esitelty Fiat 124 Spider kantaa historiallista nimeä, ja tehtaan mukaan muotoilussa on kaikuja menneisyydestä. Sitä tuo korimuodon yläviistoon taakse nouseva vaakalinja ja alkuperäisen Spiderin tyylinen kuusikulmainen etusäleikkö.\nUusi Spider on matala ja alumiinirakenteiden ansiosta kevyt. Kangaskatto toimii käsikäyttöisesti, mutta tehtaan mukaan erittäin nopeasti.\nTakavetoisen auto konehuoneessa on 1,4 -litrainen 140-hevosvoimainen turboahdettu Multiair-bensiinimoottori ja kuusilovinen käsivaihteisto.\nFiat 124 Spiderin myynti alkaa Euroopassa kesällä 2016 kahtena varustetasona - Spider ja Spider Lusso. Lusson tunnistaa hopeanvärisestä turvakaaresta, kromiputkesta ja sumuvalojen kehyksistä. Lussossa on myös nahkaverhoilu.\nSpiderin Suomeen tulosta ei ole tietoa.\nUusi Fiat 124 Spider on moderni auto, jonka henkiset juuret ovat 60-luvulla.\nAlkuperäinen Pininfarinan muotoilema Fiat 124 Spider kuului samaan Fiat 124 -perheeseen, jonka pohjalta tehtiin myös neuvostoliittolainen Lada 1200.\nAudi R8 ryskää kuin Lamborghini Huracan\nTalvipesu suojaa ruosteelta - katso 6 vinkkiä!


∀leksanterin ℝatkaisu: Anonyymit Kristityt\n"Anonyymit kristityt" on kristillinen käsite joka koskee ihmisiä jotka kuolevat kuulematta evankeliumia vaikka ovat eläneet yrittäen tehdä hyvää ja jotka etsivät Jumalaa. Käsite ei kuitenkaan ole kovin osuva, sillä Anonyymit Kristityt tuovat vahvasti mieleen Anonyymit Alkoholistit. Ja tältä pohjalta on hyvä lähteä.\nMonet kristityt elävät jonkinlaisessa vainoparanoijassa. He puhuvat mielellään siitä miten heitä kiusataan mielipiteiden ilmaisusta. (Mutta korostavat silti sitä miten positiivinen uskonnonvapaus on oleellisempaa kuin negatiivinen uskonnonvapaus. Mikä on erikoista, koska negatiivinen uskonnonvapaus korostuisi jos aitoa kiusaamista tapahtuisi.) Mutta otsikko ei johdu siitä että heille tulisi jokin salaseura sekulaarin maailman ulkopuolella. Jonne mennään nimettömänä.\nSen sijaan jos Anonyymit Kristityt olisi, se muistuttaisi Anonyymejä Alkoholisteja. Eli jotain sellaista jossa ollaan raittiita, halutaan olla raittiita, mutta painitaan sitten uskonnon kanssa. Uskonto viehättäisi jotenkin. Pahojen kielten mukaan tämä tarkoittaa samaa kuin ateismi. ; Tässä on takana C. S. Lewisin tapainen ajattelu jossa ateisti "oikeasti" vihaa Jumalaa. Eli oikeita ateisteja ei olekaan, siis sellaisia joiden maailmankuvaa kuvastaisi jumaluskon puuttuminen.\nJa ateisteista löytyy sellainen joukko joka itse asiassa hyväksyy tämän ajattelutavan. Sartren maailmassa olemassaolemattomuudella oli merkitystä. Ja koska kulttuureihin opittiin niin että jopa silloin kuin eurooppalainen ottaa jonkun idän uskonnon, hänelle käy niin että tämä uusi kulttuuri peilataan sen opitun kautta (samanlainenkuin tai erilainen kuin -vertailu). Eli kun kaikilla on mielessään oman kulttuurin opettama Jumalakäsitys josta ei päässyt eroon, saatiin aikaan kontrasti. Näin ollen sekä ateismissa että teismissä oli merkitys, joka ei vaatinut mitään konkreettista Jumalan olemassaoloa, vaan pelkän abstraktin Jumalakäsitteen mielikuvan olemassaoloa. Maailmaan heittämisen kokemus on tätä kautta vahva. Tämä on toki "(iki)vanhaa ateismia". Mutta modernina aikanakin löytyy Philip Pullmanin "Rehti mies Jeesus & Kieromieli Kristus" kuvaa kirjailijan itsensä tekemässä kommenttiosiossa sitä miten uskonto on syvään opetettu ja se ikään kuin pakottaa tiettyihin ajatteluratoihin.\nOlen itsekin tätä "Anonyymit Kristityt" -luokkaa siinä mielessä että tunnistan tämänlaiset tuntemukset itsessäni. Olen toki agnostikko enkä ateisti, mutta kontrasti on silti olemassa. Kenties jopa vahvempi, koska olemassaolo-olemassaolemattomuus -taso on ikään kuin "montaa astetta epämääräisempi ja siksi alati läsnä". Syynä on luultavasti juuri kasvatus, eikä se että Jumala olisi mitenkään ihmiselle lajityypillisesti viekoitteleva.\nOppimisessa takana on silloin ihan yksinkertaisesti aivojen plastisuus. Se tekee aivoista oppivaiset ja joustavat. Aivojen plastisuuden avulla ihminen sopeutuu ja oppii erilaisiin tilanteisiin ja on niissä sitten kuin kotonaan. Tässä on kuitenkin erikoinen lisäpuoli ; Nimittäin se, että plastisuus rakentuu periaatteeseen jossa "käytetyt yhteydet vahvistuvat". Tällöin tietyistä ajatuksista tulee hyvin helposti ikään kuin aivoihin biologisesti uurrettuja. Tällöin asian esiintuominen johtaa ikään kuin refleksinomaiseen vasteeseen. Tässä on vapaus kaukana, vaikka plastisuus noin pääsääntöisesti tuottaakin joustavuutta.\nLopputulokset oppimisprosessista ovat joskus hyvinkin outoja. Esimerkiksi musiikin ja muistojen välinen yhteys on vahva. Siksi jokin kappale saattaa palauttaa mieleen vanhoja tunteita joiden tilanteet ovat muutoin menneet ohi jo kauan sitten. Koska on tuntenut niitä tunteita aiemmin tuota musiikkia kuullessa. Itselläni on luultavasti hyvinkin tämän kuvatun kanssa analoginen, hieman erikoinen, yhteys kristinuskoon. Positiiviset ajatukset kristinuskosta herättävät itsemurha -ajatuksia ja niihin liittyviä tunteita kuin itsestään. Kristinusko ei tietysti itsessään ole oppina masentava ja itse asiassa itsemurha on sen dogmien vastaista. Ja vaikka "haluan ennemmin tappaa itseni kuin olla kristitty" onkin hyvä vittuilu, on yhteys kuitenkin konkreettisempi. Syynä on luultavasti se, että kääntymiseni liittyi aikanaan nimenomaan hyvin ahdistaviin mielenmyllerryksiin. Kristinusko on sitten ikään kuin se kappale joka pistää siihen periaatteessa liittymättömän kytköksen päälle. (Ihmiset tosin ylipäätään eivät muuta maailmankuvaansa ja käänny puhtain argumentein, suuri osa vain selittää kääntymisensä jälkikäteen prosessin itselleen rationalisoiden. Ihminen muuttaa mieltään vain jos se ei koske suoraan hänelle emotionaalisesti tärkeitä maailmankuvallisia kysymyksiä.)\nUusateistit ovat kuitenkin selvästi eläneet Sartren elinaikaa maallistuneempina aikoina ja minua maallistuneemmassa paikassa. Heillä ei ole takanaan minun tapaista "seurakuntanuoruutta" ja uskontoon indoktrinoitumista. (Vaikka indoktrinointi sanana heidän puheissansa esiintyykin.) Uusateismin ja vanhan ateismin eri ei oikeastaan olekaan se, että "uusateistit ovat fundamentalisteja ja militantteja", kuten uskovaiset tuppaavat leikkimään. (Kyllä kaikenmaailman taistolaiset olivat kovempia aktivisteja ja häiriköitä.) Tärkein ero onkin juuri siinä että koko uskonnon merkitystä ei pidetä ilmiselvänä. Ero uuden ateismin ja vanhan ateismin välillä on tätä kautta vähintään yhtä suuri kuin koko ikänsä raittiina olleen ja koko ajan alkoholisminsa tiedostavien anonyymien alkoholistejen.\n1: Ja nähdäkseni juuri tämä loukkaa uskovaisia syvästi. Kuten Adorno asian esitti, pahiten ihmisiä häiritsevät onnelliset syntiset. Ateisti joka itkee ateismiaan ja selittää että uskonto olisi paras elämäntapa ja että jos hän voisi hän olisi ehdottomasti teisti, niin uskova hyväksyy hänet (juuri ja juuri) ja tarjoaa hänelle suvaitsemista ja ennen kaikkea tekee hänestä säälin kohteen. Uusateismissa ikävää ei siis ole se, että he sanovat julkisesti ääneen olevansa ateisteja vaan siksi että he korostavat että tämä tarkoittaa elämästä nauttimista.\n2: Erikoista onkin että esimerkiksi Sartrea on pidetty todisteena siitä että angst on ateismin seuraus. Ja että ateismin mestari tässä vain sanoo jotain joka on tunnetasolla pakkoseuraus joka ikiselle ihmiselle. Ja että ateistien tulisi lukea omia mestareitaan. Asia on hupaisa, sillä uusateistit eivät ole eksistentialisteja vaan naturalisteja. Ja toisaalta lisähupia saa kun tiedostaa että Sartren maailmaan heitettävyys tuotti ongelmia lähinnä asian tiedostamistilanteessa. Ja edes Sartren ateismia ei kuvaa merkityksettömyys, arvotyhjiö tai mikään muukaan vastaava nihilismi. Vaan valta, vastuu ja se että jokainen tekee merkityksen itselleen omilal valinnoillaan. Arvotyhjiö-nihilismi saadaan vasta kun kristitty kytkee mukaan Nietzschen. Ja hänenkään maailmassaan nihilismi ei ollut ateismin automaattinen seuraus. Ja vaikka olisikin, hän edustaa hyvin erilaista ateismia kuin Sartre. Itse asiassa jos kristinuskon kohdalla Jehovan todistajien oppeja sekoitettaisiin lennosta vaikka katolisien oppeihin aina kun se sattuu sopimaan, sitä ei katsottaisi hyvällä. Ateismin kohdalla kokonaisia aivan eri ideologiaperusteita vain sotketaan toistensa yhteyteen niin että ensin Sartre todistaa automaattisen ateismin seurauksen angstista ja siten Nietzsche ateismin automaattiseksi seurauskeksi nihilismin. Ja että nämä olisivat ikään kuin samaa ateismia. Ja että uusateistit ovat myös tätä samaa ateismia, uutena vain militanttius. En kykene edes laskemaan sitä kokonaisvirhemäärää jota tässä prosessissa kumuloituu teistien pöytään. Ja nämä eivät ole vaikeita asioita vaan aivan perusasioita ja ne ovat silti äärimmäisen tavallisia jopa akateemisilla titteleillään brassailevien apologeettojen teksteissä.\nRehellisesti sanoen näyttää että Jumala on uusateisteille tylsyyttä. Suvivirren vastustamiseen ei ole välttämättä samanlaista pakkoajatuskytköksiin ajautumista kuin itselläni. Asia on heistä turha ja tylsä ja siihen pakottaminen on samantapainen vastustamisen aihe kuin pakkoruotsi. Uskonto ei itsessään tuota edes ahdistusta, ja toistuvuus on jotain joka entisestään lietsoo haukotuksia. Tämänlaiseen turhuuteen pakottaminen kerta toisensa jälkeen onnistuu vain ulkoisella rituaalivallalla. Joka ei ole edes indoktrinoivaa tai repivää. Vaan tyhjää pakottamista pelkän pakottamisen vuoksi. (Tässä mielessä ilmapiiri näyttää uusateisteilla hyvin erilainen kuin miten itse asioihin reagoin. Minulle kysymys on jopa hengissäselviämisestä, teoriassa. Käyn kirkossa vain kun olen lähes ateisti ja hyvissä sielunvoimissa.)\nItse asiassa kenties tässä uusateismin kohdalla olikin aivan viisasta että siihen yritettiin liittää kaikenlaisia uuskäsitteitä kuten "bright" (välkky). Sillä ateismi terminä viittaa enemmän teologialle alisteisuuteen. Että on jokin teismi jolle ollaan "ei" (a -etuliite). Bright taas perustuu enemmänkin "naturalistiselle maailmankuvalle". Asenteelle jonka voisi ylitypistää muotoon "empirismi tai ei mitään". Jossa ei toki ole Jumalakonseptia, mutta tosiasiassa lähinnä sivutuotteena. Maailmankuva määrittää itsensä tietyllä tavalla, nämä sidokset ovat esimerkiksi fysikaalisuuteen ja tieteellisyyteen sidottuja. Tämä ei sido itseään negatiivisiin attribuutteihin. (Jumalaa ei ole.) Vaan sen sijaan se sitoo itsensä käsitteisiin joiden sisään mikään tunnettu teismin muoto ei hyväksyttävästi mahdu. He asettavat ehdot joilla he vakuuttuisivat teismistä, ja jos sen ulkopuolella on jumalamalleja ne ovat epäkiinnostavia, ja niihin reagoiminen on turhaa.\n1: Tämän vuoksi moni ajattelee että tässä sotketaan syvällisesti kreationismi ja fundamentalismi samaksi kuin koko kristinusko. Mutta tosiasiassa lähinnä kreationismi ja fundamentalismi voisi olla kiinnostava teismin muoto. Ja muut ovat lähinnä tielläolevaa häiriötä, surinaa jolla ei ole arvoa.\nHyvän kuvan tästä asenteesta saa kun vilkaisee Mehtan kommentointia tuoreeseen ateismi vs. teismi -debattiin. Jumalaa pidetään teistien puolella automaattisesti jonain default -asiana johon on tärkeää ottaa kantaa ja joka on käsitteenä oleellinen. Kiinnostavaa on se, että tässä se, että ateistit pakotetaan todistustaakkaan siksi että Jumalakäsite määritetään joksikin joka on kaikille ihmisille tärkeä reagoitavaksi. "[Bruggencate] never actually presented a positive argument for why it is reasonable to believe in any deity, much less in one particular iteration out of the thousands available. Instead of offering an affirmative case for his particular religion, he did the only thing which his peculiar variety of presuppositional apologetics can do: He argued (quite poorly, I might add) that atheists lack certainty in their knowledge and he concluded without explanation that somehow this means his view wins by default."\nLähettänyt Tuomo "Squirrel" Hämäläinen klo 0.22\nTunnisteet: Adorno, agnostismi, angst, arvotyhjiö, ateismi, Bruggencate, Jumala, Lewis, luontokuvaaminen, Mehta, Nietzsche, nihilismi, obsessio, olemassaolo, Pullman, Sartre, teismi, tylsyys, uusateismi


Täsmäsää Uttarkāshi - Foreca.fi\nMaailman sää> Aasia >Intia >\tUttarkāshi\nSelkeää, päivällä melko pilvistä.\tKuluvan päivän ylin lämpötila on+25 astetta ja alin +16 astetta.\tVuorokauden sademäärä on yhteensä 0 mm.\nSelkeää, illalla ja yöllä puolipilvistä.\tHuomisen päivän ylin lämpötila on +25 astetta ja alin +12 astetta.\tVuorokauden sademäärä on yhteensä 0 mm.


Casino Winner arvostelu, bonus, ilmaiskierroksia ja kokemuksia\nCasino Winner on harvinaisen reilu nettikasino, josta kaikki ilmaiskierrokset ja -vedot saa aina ilman kierrätysvaatimuksia. Nimestään huolimatta kasinopelien lisäksi täältä löytyy myös vedonlyönti. Lue arvostelu ja muiden pelaajien kokemuksia – tai jätä oma kommenttisi Casino Winneristä!\nArvokkaita superkierroksia käteisvoitoin\nBetssonin uutuuskasinolla tietenkin myös vedonlyönti\nIlmaiskierrokset ja ilmaisvedot aina ilman voittojen kierrättämistä\n150 kierrätysvapaata ilmaiskierrosta\nSiirry pelaamaan osoitteessa www.casinowinner.com\nLive-chat lupaa vastata keskimäärin alle 30 sekunnissa. Testimme aikana tuki vastasi jopa 10 sekunnissa.\nKotiutuksia käsitellään joka päivä. Parhaimmillaan nosto näkyy tilillä jo samana päivänä mutta aina 1-3 pankkipäivän sisällä.\nAlle 2000 € kotiutuksiin ei vaadita dokumentteja. Jos niitä kysytään, palvelu toimii nopeasti nettisivun kautta. Hyväksynnässä kestää normaalisti alle 24 tuntia.\nUniikki tarjous joka erottuu joukosta. Paljon vaihtuvia kampanjoita, joissa hyviä palkintoja.\nCasino Winner on vuonna 2019 lanseerattu myös vedonlyöntiä tarjoava nettikasino.\nTämä Betssonin omistama kasino on jo tullut lyhyen ikänsä aikana tunnetuksi harvinaisen reiluista bonuksistaan – Casino Winnerillä nimittäin ilmaiskierrokset ja ilmaisvedot ovat aina ilman kierrätysvaatimuksia. Lue arvostelu, jossa käymme läpi bonusten ja ilmaiskierrosten lisäksi myös mm. asiakaspalvelun, pelivalikoiman, vedonlyönnin ja rahansiirrot!\nKierrätysvapaat ilmaiskierrokset ja -vedot\nPelien selailu voisi olla helpompaa\nCasino Winner kasinon tiedot ja bonukset\nCasino Winner on myös vedonlyöntiä tarjoava kasino, joka tarjoaa ehkäpä markkinoiden parhaat bonusehdot. Ensimmäisellä vähintään 40€ talletuksella saat 100 Big Bad Wolf Megaways -ilmaiskierrosta ilman kierrätysvaatimusta. Kun olet pelannut vähintään 160€ edestä kasinolla, saat 50 kierrätysvapaata ilmaiskierrosta lisää – joskin 6x korkeammalla panoksella. Voit myös lunastaa 10€ ilmaisvedon pelaamalla euron!\n0x / 3D\n10€ ilmaisveto eurolla\n10 000€ / 24h\nensimmäisen talletuksen yhteydessä saatu 200 ilmaiskierrosta tuotti mukavat 250€ kotiutus sujui vaivattomasti ilman dokumenttien lähettelyä kaikki tärkeät toiminnot löytyvät helposti ja selkeästi\nen löytänyt valittamisen aihetta ainakaan vielä mistään\nCasino Winner: bonus, ilmaiskierrokset ja pelivalikoima\nCasino Winner pelivalikoima ja vedonlyönti\nCasino Winner on ulkonäöltään varsin perinteisen vedonlyöntisivuston näköinen. Musta ja oranssi värimaailma on toki tyylikäs, mutta kasinolla voi helposti unohtaa, että missäs sitä nyt oltiinkaan. Erityisesti samankaltaisuuksia voi huomata toisen Betssonin kasinon Betsafen kanssa. Navigaatio on kuitenkin intuitiivista ja helppoa – kaikki löytyy sieltä, mistä pitääkin.\nIlmaiskierrokset kasinolle ilman kierrätystä\nCasino Winner tarjoaa tervetuliaisbonuksia niin kasinolle kuin vedonlyöntiin. Kasinolla pääset vauhtiin 100 kierrätysvapaan ilmaiskierroksen siivittämänä, kun teet vähintään 40 euron ensitalletuksen. Koska siis kierrätysvaatimuksia ei ole, saat 150 ilmaiskierroksen voittojen edestä ihan oikeaa rahaa! Nämä ilmaiskierrokset pelataan Quickspinin supersuositun Big Bad Wolfin Megaways-versiossa.. Tämä peli tarjoaa korkeaa varianssia sekä teoriassa jopa 200 000-kertaiset voitot! Ilmaiskierrokset ovat arvoltaan 0,20€ per kierros.\nJos tässä ei ollut vielä tarpeeksi kierrätysvapaita ilmaiskierroksia, niin Casino Winner heittää lisää löytyä kiukaalle. Kun olet panostanut vähintään 160 euroa missä tahansa kasinon tai livekasinon pelissä, saat vielä 50 ilmaiskierrosta lisää – jälleen ilman kierrätysvaatimuksia. Nämä eivät kuitenkaan ole mitä tahansa ilmaiskierroksia, vaan superkierroksia, joiden arvo on 0,60€ per kierros. Tällaisia kierroksia harvoin jaetaan kierrätysvapaina!\nKierrokset ovat voimassa 3 päivää niiden lunastamisesta. Reiluuden vuoksi oma talletus on pelattava vähintään kertaalleen kasinolla ennen nostopyynnön tekemistä.\nEnsitallettajan bonusten lisäksi Casino Winner järjestää turnauksia päivittäin Red Tigerin peleissä. Tätä arvostelua kirjoittaessa kasinolla pyöri lisäksi kampanja, jossa kasino antaa tuhat euroa tuosta noin vain satunnaiselle pelaajalle joka ikinen päivä. Palkinto jaetaan sisäänkirjautujille, joten mitään pelaamisvaatimusta ei ole. Kasinolle kannattaa siis kirjautua ihan muuten vain, vaikka ei edes olisi pelituulella!\nMitä sitten tarjoaa vedonlyönnin puoli uudelle pelaajalle? No, 1000% ilmaisvedon tietenkin. Kun teet vähintään 10 € ensitalletuksen ja lyöt vetoa vähintään eurolla 30 päivän kuluessa, saat 10€ arvoisen ilmaisvedon. Ainoana ehtona on se, että vedonlyöntikohteen on oltava kertoimeltaan vähintään 1.50. Jos onnistut voittamaan tällä ilmaisvedolla, saat nettovoitot taskuusi täysin ilman kierrätysvaatimuksia (eli voitot ilman 10 € panosta). Ilmaisveto on voimassa 7 päivää.\nKasinoaulasta löytyy yli 1 000 peliä, josta tietenkin suurin osa on erilaisia slotteja. Pelien selailu on melko työlästä, sillä pelit on lajiteltu ainoastaan karkeisiin kategorioihin. Esimerkiksi virtuaalisen jakajan pöytäpelit, videopokerit, raaputusarvat ja virtuaalivedonlyönti majailevat kaikki sulassa sovussa ”muut pelit” -kategorian alla. Tämä on erityisen harmillista siitä syystä, että pelivalikoiman laatuun on panostettu, mutta tämä ei välttämättä käy selväksi ensisilmäyksellä.\nKolikkopelien valmistajista mukana ovat mm. NetEnt, Microgaming, Play’n GO ja Yggdrasil. Livekasinosta sen sijaan vastaavat Evolution Gaming, NetEnt ja Authentic Gaming. Pelipöydissä on vaihtoehtoina ruletti ja blackjack myös suomeksi! Voit halutessasi valita World Roulette -aulasta, missä päin maailmaa haluat rulettiasi pelata. Suomi ei ole näissä kuitenkaan vaihtoehtona, mutta voit kokeilla, mitä eroa on esimerkiksi kasinolla Connecticutissa ja Tanskassa.\nEi tule myöskään unohtaa vedonlyöntiä. Järkevällä tavalla toteutettu vedonlyönnin puoli tarjoaa valtavan määrän kohteita myös suomalaisten suosimissa urheilulajeissa. Jalkapalloa, jääkiekkoa ja käsipalloa lukuun ottamatta liigoissa ja erikoiskohteissa painotus on kuitenkin englanninkielisissä maissa. Voit halutessasi lyödä vetoa myös jo alkaneissa peleissä livevetojen kautta.\nAsiakaspalveluun saat yhteyden helpoiten live chatin kautta. Chat on auki 24/7 ja palvelua saa myös suomeksi. Halutessasi voit ottaa yhteyttä kasinoon myös puhelimitse tai sähköpostilla. Sivustolla on erittäin kattava suomenkielinen UKK, josta löytyy vastaukset kaikkein polttavimpiin kysymyksiin. Ennen yhteydenottoa voit siis tarkistaa, josko kysymykseesi olisi jo ehditty vastata aikaisemmin.\nIlmaiset talletukset Casino Winnerille voit tehdä käyttäen seuraavia maksutapoja: Visa, Mastercard, Trustly, Neteller, Paysafecard, Skrill ja Euteller. Kotiutuksia voit tehdä Visan ja Trustlyn kautta sekä nettilompakoihin. Myöskään kotiutuksista ei tarvitse maksaa ylimääräisiä kustannuksia. Neteller- ja Skrill-talletukset siirtyvät tilillesi 24 tunnin kuluessa, mutta pankkisiirroissa voi kestää 2-5 pankkipäivää. Pienin mahdollinen kotiutus on 20 euroa.\nCasino Winner on siis nuoresta iästään huolimatta erityisen onnistunut paketti. Onkin aina mukava törmätä kasinoon, jolla kaikki yksinkertaisesti toimii. Bonukset eivät nouse markkinoiden kärkeen suuruudellaan, mutta jättimäärä kierrätysvapaita ilmais- ja superkierroksia nostavat hymyn kenen tahansa kasvoille. Casino Winneristä siis huomaa, että bonuksia on lähdetty suunnittelemaan aivan kokonaan alusta sen sijaan, että tiskiin lyötäisiin vain sitä, mitä jo kaikki muutkin tarjoavat.\nBetsson Groupin kasinona Casino Winnerin voi odottaa jatkavan kehittymistään vieläkin sujuvampaan suuntaan. Tällä hetkellä esimerkiksi peliaulan selaaminen on hieman takkuista ja kasinon ulkomuoto on varsin geneerinen. Nämä ovat kuitenkin niin pieniä kömmähdyksiä, ettei niistä voi tälle kasinolle juurikaan miinuksia antaa. Pelaaminen on Casino Winnerillä turvallista Maltan pelilisenssin ansiosta. Samaisesta syystä myös voitot tältä kasinolta ovat verovapaita.